Alumnado do IES Adormideras colaborou na plantación.\nA Concellería de Medio Ambiente celebrou esta mañá o Día das Árbores cun acto de plantación de seis exemplares de moreira na contorna do IES Durmideiras no que participaron estudantes de 1º da ESO do centro, unha acción na que tomaron parte tamén as concelleiras de Medio Ambiente, María García, e de Participación e Innovación Democrática, Claudia Delso, xa que a plantación procede dunha petición recollida nos Orzamentos Participativos para o incremento de árbores nos barrios de Monte Alto e Durmideiras.\n"Estamos a levar a cabo neste inicio da primavera as últimas plantacións que nos levan a acadar ese reto de incrementar nun 10% a masa arbórea da cidade, con 1.500 exemplares novos, algunhas delas, como a de hoxe, que proceden de peticións directas da cidadanía a través dos Orzamentos Participativos", explicou García. Este incremento de arborado na área iniciouse xa a través de plantacións que levaron a cabo na rúa Disciplina, estrada de Circunvalación, nas prazas de Indalecio Prieto e dos Avós, na rúa Juan Sebastián Elcano e no parque Carlos Casares, no que se volverá plantar novos exemplares nas vindeiras semanas. Así, dentro da petición realizada a través dos Orzamentos Participativos, están previstas plantacións de 50 árbores no barrio de Monte Alto, que se distribuirán entre o parque Carlos Casares, a rúa Tui, a rúa Sirena e a rolda de Monte Alto.\nTal e como apuntou García, os servizos municipais están a realizar as últimas plantacións da terceira fase do programa de expansión de arborado, na que a principal terá lugar no polígono de Agrela, con arredor de 100 exemplares. García lembrou que, unha vez rematada esta fase, a Concellería de Medio Ambiente iniciará unha nova fase de expansión de arborado na cidade, co obxectivo de incrementar ata o 25% o número de exemplares do municipio antes de 2022, con 4.000 máis.


boa noite boa a todos!\nXa perdimos as caras de San Xosé e a Virxe María... algún dia atoparemolas misturadas coas pezas de lego o cos gormitis... Imos de peregrinaxe como todos os anos polas casas dos abós...non creo que poida pasar por aquí nuns dias... en calquera caso BO NADAL a todos!\nAs cousas nas que estou a traballar neste momento son de altisimo segredo, e non as podo mostrar... Así que ahí vai outra de adornos do Nadal...\nadornos de balde\nSeguindo coa idea de encher de novo as bombillas, unha vez aprendida a forma de valeiralas, pensei neste adorno de Nadal... O caso é que agora ando escasa delas. Pásame como coas bolsas de plástico... na casa xa non teño reservas, acabei con todas, e hai tempo que xa non entra unha nova. Pois coas bombillas igual, xa son todas de baixo consumo...esta debe ser das últimas que quedan. Outro adorno de balde son estas folerpas feitas con papel de periodico. É preocupante a miña afeción polo lixo o reciclaxe e o aproveitamento...será que son tacaña? A idea, que collín de aquí, é coselas cun fio para facer unha guirlanda...A verdade é que teño a casa cheia de cousas pendurando...Mentras non impidan abri-la porta, como di o meu, vou tirando.\nO que estivemos a facer desde a última vez que pasei por aquí:\nFacer selos con gomas de borrar\neste e o meu e este o de Valentín\nFacerlle un regalo a Ulises, que vai estar de cumpre o dia 18 (canto regalo arrexuntado nun solo mes)\nEste e o meu: E estes son os de Val: unha pantasma e un marcapáxinas: e moitas pequenas cousas mais, que non tiven gañas de fotografar...\nVai para o un ano que a miña tía Fina dérame a maquina de coser que fora da miña avoa...Non tiven ocasión de traela ata agora...Pero, por fin, aquí está, tan bonitiña... O Val tolea coas maquinas, aínda que sexan para coser... faltoulle tempo para ir osmar o mecanismo...Xa montou el a cinta na roda e explicoume o chollo: ves mamá ? tes que darlle aquí co pé para que ande... Á casa da miña avoa ían dúas costureiras...A de acotío, por así dicir, chamábase, creo, Luisa... Ás veces ía outra mais fachendosa, para facer cousas mais historiadas que era a Señora Esther. De aí parece ser que ven o nome da miña nai, e polo tanto, o meu propio...A avoa tiña 15 fillos e cos últimos xa non tiña moito repertorio para por o nome. Coa filla numero sete, que era a miña nai, votou man do nome da costureira...\nestaba a piques de encargalos a Xapón, e mira, atopeinos aquí...a dona da librería é unha fan coma mín e tróuxonos porque lle gustaron...\nEstas imaxes atopeinas na páxina dos instructables, un sitio que visito moito porque é como a enciclopedia universal do "feito a man ó teu xeito". Por fin atopei o truco para reciclar as lámpadas vellas... Cando o tentei pola miña conta fixen unha desfeita que non vexas... Non tiven paciencia de atopar o intringulis para sacar a roscas e os filamentos e abordei o tema ao bruto, como si estivera a abrir unha lata cunha baioneta... e así non pode ser. Xa vou poder darlles uso a aqueles tan grandes que atopara un dia.\nEstes dias fixen experimentos e probas de lámpadas, a partir dun soporte dunha de Ikea que rompera. Ao final, quiteille os paus e aproveitei este frasco de cristal que me dera miña nai. Antes probei coa funda dun sifón que tiña por casa, a atando unha tiras de encaixe que comprara hai tempo en ebay nun lote de restos de merceria.\nTamén ando con gañas de facer unha lámpada cunha camisa, pero para eso teño que darlle mais voltas ao tema, almidonar ou escaiolar e darlle a forma do corpo, para que quede tesa como un fantasma. A camisa esa vai vella, pero sempre me gostou moito...e dame pena tirala. De tanto poñela a tela está case transparente, ...pero eso para a lámpada vai ben...\nPor certo atopei un blogue de nome case parecido que me gusta moito:cosas mínimas\nNon paso unha semana sen ir. Aproveito os sábados pola mañá, que podo ir sola, porque os nenos non acaban de collerlle o puntiño ó asunto, para meu pesar. Creo que esta alfombra é o último que merquei... (si, pasou pola tinturería, mamá) As tendas de segunda mano están a desaparecer da cidade... por que? non o sei, diríase que coa crise e co junkstyle ou o fleamarket tan de moda andarían a florecer, pero non... O rastro de antigüidades que fan na zona vella non me convence, é como de anticuario para turistas... So me queda Reto para ir osmar en persoa, ... e , ebay, claro, para osmar de xeito virtual...\nIl signore coas mans na masa, facendo non sei si fetucini, parpadelle, tagliatelli ou que sei eu... A pasta estaba boísima... cada vez gústame mais esta afeción que colleu a cociña... Si ben, en xeral, ten que collerlle mais o punto ó tema das cantidades...En realidade non cociña, fai experimentos, polo tanto o tema de cuantificar as racións non lle quita o sono, simplemente pon sobre a mesa os seus prototipos...para que o comité de expertos dictaminemos...\nsemana das cortiñas\nEstas fíxenas con tela de saco... penso que queda ben, gústame cando filtra a luz, dálle un aire mais cálido e natural á ventá, tan fría e núa ... A Carapuchiña vermella e o lobo están adicados a Miguel, que gusta moito da historia, e anda a preguntar polo lobo feroz en cada conto que lle contas...\nEstas son no carto dos nenos. Fíxenas cus retallos que quedaron das colchas - de Vichí chamábanse- que tiñamos cando nenas miña irmá e mais eu (lémbraste Ana?) Os retallos de flores -que segundo o meu fillo maior rozan a horterada- saqueinos dunha colección de mostrarios de tapicerías e telas opara cortiñas e decoración que comprara hai tempo en ebay. Nunca fixera unha compra con mais rendemento... Por 20 € merquei unha morea de mostrarios que cubrían todo o sofá da sala... Non creo que os dea usado en toda a miña vida...\nEstas foron probas previas, que descartei...\nDesde logo o P é o rei dos bocadillos...mirade o que me fixo onte\npara quen saiba tecer\na que mola? eu non lle dou moi ben á la pero si hai alguén por aí que lle interese, ese gorro é para copiar! está neste blog, cheo de boas ideas para tecer...agora que por fin ven o outono hai que ir pensando en bufandas e luvas\nun bico para Cristina\nHoxe foi un dia especial...todos os curmáns viñeron a Santiago! Marta, Nicolás, Ana, Ramon, Cristina, e tamén estaba Ulises...Cristina non quería marchar, e foise choricando pero eu prometinlle que antes de que chegara á casa tería unha mensaxe esperándoa ... boas noites Cris! a durmir que mañá tes baloncesto... volve pronto a visitarnos!


O Concello remite o informe do Envidia por impedir entrar a discapacitados á Fiscalía - Vigo al minuto\nO Concello remite o informe do Envidia por impedir entrar a discapacitados á Fiscalía\nAuthor RedacciónPosted on 9 diciembre 2009 9 diciembre 2009\nO porteiro alega que tiña medo de que "creasen alboroto".\nO alcalde de Vigo, Abel Caballero, indicou que encargou á Policía Local a remisión á Fiscalía do informe municipal sobre a prohibición de acceso por parte dun pub (Envidia, en Travesía de Santiago de Vigo) a un grupo de discapacitados, feito acontecido fai varias semanas.\nAo remate dunha reunión co presidente de Aspanaex, José Manuel Carballo, Abel Caballero asegurou que este «foi un feito grave», polo que a Policía Local abríu un expediente e investigou o acontecido. O resultado das pesquisas serán postas a disposición do fiscal para que proceda da forma que considere oportuna. O alcalde avogou pola «esixencia de responsabilidades» ante un feito «aillado».\nA este respecto, o rexedor vigués indicou que un grupo de discapacitados acompañados por titores de Aspanaex percorreron as pasadas fins de semanas distintos locais de ocio nocturno onde foron recibidos con «atencións, solidaridade e cercanía», tal e como lle transmitiu o presidente da entidade.\nResidencia e vivendas\nO alcalde tamén informou de que o Concello porá a disposición de Aspanaex algunha vivenda para que a entidade poida desempeñar a súa labor. A curto prazo, o Concello baralla ceder algunha das 30 vivendas en Navia que recibirá «en meses» da Xunta de Galicia e, a medio prazo, as vivendas de Rosalía de Castro, actualmente en litixio xudicial con Renfe.\nAdemais, Aspanaex solicitó do Concello a cesión de solo para a edifición dunha residencia con capacidade para medio centenar de persoas, da que xa están a definir o seu deseño. Abel Caballero deu instruccións ao departamento municipal de Urbanismo para buscar un terreo dotacional para a súa cesión.\nO Concello tamén estudará a posibilidade de empregar a algúns dos discapacitados que traballan con Aspanaex, para así paliar as dificultades económicas polas que agora atravesa a entidade\nTosar se fuga para buscar un Globo de Oro\nSin opciones de encontrar con vida a la anciana que desapareció hace una semana en Láncara (Lugo)


Presentadas 31 ofertas para as obras de mellora da rúa das Américas en Aguiño – O Barbanza\nPresentadas 31 ofertas para as obras de mellora da rúa das Américas en Aguiño\nRematado o prazo de presentación de ofertas para as obras da mellora da rúa das Américas en Aguiño, foron 31 as propostas finalmente achegadas. O proxecto, que vén con 200.000 euros de investimento, inclúe a renovación dos servizos e pavimentación na localidade de Aguiño, segundo informa o Concello. En concreto, substituiranse tanto as beirarrúas de baldosa hidráulica e do aglomerado asfáltico (que están en mal estado) como os servizos de auga potábel, saneamento e pluviais, “actualmente deficitarios”, explicou o Goberno local.\nCon este obxectivo elaborouse un proxecto técnico que inclúe a instalación dunha tubaxe de polietileno de alta densidade con 90 milímetros de diámetro para a auga potable, previndo xa non só solucionar as carencias no subministro existente senón tamén o previsíbel aumento da demanda na zona. Efectuaranse as acometidas aos edificios alí emprazados.\nNo tocante ás pluviais colocarase un colector de PVC de 315 milímetros de diámetro que conducirá as augas ás redes situadas na rúa Francisco Lorenzo Mariño (cada 30 metros instalaranse sumidoiros sifónicos e cada 40 pozos de rexistro).\nEn canto aos pavimentos, demoleranse os actuais e tras o oportuno acondicionamento da zona se construirán beirarrúas de formigón continuo desactivado e se aplicará aglomerado asfáltico en quente ao firme da calzada.


Festa bicolor en Ordes, Festa a Festa en La Opinion A Coruña\nFesta bicolor en Ordes\nEn Parada presentan as orquestras Aché e Olympus os seus novos escenarios e espectáculos\nE non nos referimos ás dúas cores principais coas que se confeccionou o cartel anunciador da Festa da Xuventude de Parada, que vai xa pola edición número 6, senón ás que levarán os seguidores das dúas formacións musicais que animarán este ano a celebración popular.\nA cor característica de OLYMPUS, o vermello, e a que diferencia a ACHÉ, o lila, serán as predominantes na festa que terá lugar un ano máis na parroquia ordense. E con novidades importantes. As dúas orquestras presentarán o groso dos novos espectáculos para 2010. A de Negreira estrea oficialmente mañá en Parada o novo repertorio e o escenario no que se levará a cabo a "historia musical" que ofrecerá a orquestra.\nPor que, tal como informamos en Festa a Festa, o espectáculo de OLYMPUS para o primeiro pase enmárcase dentro dunha historia con personaxes que van ofrecendo as cancións segundo vai transcorrendo a historia enmarcada dentro do espectáculo titulado Al final del Camino.\nManuel é un pai desesperado que decide facer o Camiño de Santiago para ofrecerse pola súa filla Lucía, que está ingresada no hospital con moi poucas posibilidades de vida a causa dunha grave enfermidade. A nena, de só cinco anos, pídelle un último desexo: como seguidora de OLYMPUS quere ter un recordo ou algo persoal de cada un dos compoñentes da orquestra. O final, por suposto, é todo un segredo.\nPola súa banda a orquestra ACHÉ tamén estreará o novo e esperado escenario. Grazas a esta estrea, a formación musical poderá ofrecer novos temas dentro do seu repertorio xa que contará cun palco acondicionado para poder levar a cabo o repertorio deseñado para este ano. De feito xa en Parada, a orquestra de Karmen e Mon ofrecerá unha intro nova baseada en audiovisuais e varios temas que formarán parte do repertorio final que ofrecerá a orquestra en breve dentro da súa xira Celebra la vida.\nEscenarios novos, espectáculos novos, bailes novos... os alicientes necesarios para "celebrar a vida ao final do camiño".


bibliomontecarrasco | Información xeral da Biblioteca | Páxina 2\nMAIOS DENDE O CARRASCO\nTempo de maio, tempo de xestas, fiuncho, pampillos… A cor anuncia a fin do inverno…\nDende o Carrasco non quixemos deixar pasar a ocasión de sumarnos ao espertar da natureza. Deixámosvos unhas imaxes. Sobran as palabras!\nDÍA DO LIBRO ’21\nVimos de celebrar o Día do Libro deste ano 2021 cunha moi interesante charla da profesora Luz Beloso, que acaba de publicar unha versión ilustrada dunha obra inédita de Xela Arias, titulada “Non te amola“, escrita nas primeiras etapas da vida da autora homenaxeada nas Letras Galegas deste ano. Elaborouse un programa de radio que contén esta entrevista e as palabras da ilustradora ao respecto da importancia das vivencias persoais na contorna rural que tivo a sorte de experimentar, do mesmo xeito que Xela, na súa Sarria da infancia. Podedes achegarvos a este arquivo sonoro na ubicación habitual de Radio Labirinto na plataforma de Ivoox. Agradecemos enormemente o traballo de Pumar na xestión loxística e organizativa deste evento, e ao alumnado involucrado na elaboración do mesmo.\nImaxe do acto que tivo lugar na Biblioteca-Radio-Aula de música\nXELA ARIAS. LETRAS GALEGAS ’21\nDeixamos uns enlaces para que accedades a uns vídeos sobre a protagonista do Día das Letras Galegas deste ano.\nCremos que son de moito interese para coñecer un pouquiño máis a esta poeta galega, que tamén traballou no noso instituto.


Agosto, unha boa oportunidade para promocionar a mel e o aceite de Quiroga – EnComún\nMel e aceite de Quiroga, nun stand promocional. Arquivo EC\nDiversos actos ao longo do mes de agosto servirán para dar máis proxección aos produtos típicos de Quiroga.\nXXX MOSTRA DO MEL DE QUIROGA CON MÚSICA E ANIMACIÓN\nO martes 10 de agosto, coincidindo coa feira do mes, terá lugar a XXX Mostra do Mel de Quiroga, xornada que abrirá ás 11:00 horas coa actuación da Charanga Europa. Ao longo da mañá, de doce a dúas da tarde, haberá unha degustación de Meles 5 Estrelas no recinto da Feira, organizada por AGA. Xa pola tarde, a partir das 20:00 horas, celebrarase o concerto de Lys Pardo na Praza da Rúa Lago.\nO ACEITE DE QUIROGA, POR SEGUNDO ANO NO STAND VIP DE LA VUELTA CICLISTA A ESPAÑA\nO deporte de alto nivel tamén será unha excelente oportunidade para promocionar os produtos de Quiroga. La Vuelta Ciclista, que percorrerá a Península dende o 14 de agosto ata o 5 de setembro, incluirá nun dos seus stands promocionais o aceite de Quiroga. Este afamado produto estará presente no stand que a Asociación Provincial de Empresarios de Hostalería e Turismo de Lugo (APEHL) colocará na zona vip de todas as saídas de etapa deste circuíto profesional.\nEste ano, será a segunda vez que o aceite de Quiroga comparta con outros 19 produtos lucenses o stand promocional que a APEHL vén amosando de xeito itinerante dende hai oito anos ao longo do percorrido de La Vuelta Ciclista a España.\nNa presentación do stand, a directora de Turismo de Galicia, Nava Castro, salientou a importancia desta promoción nun evento que se retransmite a 190 países.•


Intelsat 19: DTH TV Plus e Intelsat renova acordo para a entrega de vídeo | Mont Saint Michel\nIntelsat 19: DTH TV Plus e Intelsat renova acordo para a entrega de vídeo\nO operador de satélite de Intelsat confirmou un acordo de servizo de satélite multi-ano sobre o satélite de 19 dólares co provedor de DTH, o que o seu Ofrece servizo a varias comunidades de Australia.\nSegundo o acordo de renovación, o operador utilizará servizos de satélite de banda ku para ofrecer contido global aos espectadores locais de Australia e Nova Celandia.\nSituado a 166 ° East, Intelsat 19 é un barrio de video que alcanza máis de 37 millóns de suscriptores de televisión de pago. O operador ofrece servizos de DTH na rexión de Asia e Pacífico, distribuíndo contido para clientes multimedia en Australia, Fiji, Papúa Nova Guinea, Polinesia Francesa e Nova Caledonia.\n“Os servizos de satélite de Inttelsat ofrécenos a base que necesitamos Innovar e avanzar nos nosos competidores a través do uso das últimas tecnoloxías para ofrecer a mellor experiencia de visualización para os nosos clientes. Traballamos con Intelsat por máis de 10 anos e vimos de primeira man como o seu barrio de clase mundial axudou a expandir o noso ámbito público. Podemos engadir máis canles rendibles á plataforma e ofrecer máis programación aos nosos espectadores, mantendo a mesma cantidade de ancho de banda por satélite “, dixo John Jeremic, director de TV Plus.\n” Hai moitas oportunidades para unha diversidade Programación na rexión de Asia e Pacífico, e os consumidores requiren acceso máis rápido e máis opción Visualización. Traballar con TV Plus e construír sobre a relación sólida que establecemos nos últimos anos nos deu unha maior comprensión da demanda de satélites rendible e os servizos que precisa para chegar a un público máis amplo, con máis opcións de programación de calidade “Agregado Terry Bleakley, Intelsat Asia- Pacífico Director Administrativo de Vendas.


Arquivo de Xuño 2019\nDespedida con vitoria en Sabadell (1-6) e co título de subcampión de liga\nO Pescados Rubén Burela FS despediu esta tarde unha liga sublime con vitoria na casa do Femisport (1-6) e rozando o soño, nunha tempada igualadísima. As Guerreiras Laranxas fixeron os deberes para conseguir os 84 puntos, pero Futsi Atlético Navalcarnero tampouco errou e álzase co título de campión grazas ao 0-2 en Alcorcón e o goalaverage ao seu favor sobre as mariñás. A cor laranxa tivo o control da cita. Bea Mateos e Cami encamiñar\nFinalizada xa a liga regular feminina, aínda queda moito fútbol sala co que gozar. Concretamente, a apaixonante fase final da Copa de S.M. A Raíña, que se vai a disputar no pavillón Vista Alegre da localidade lucense de Burela, do 14 ao 16 de xuño. Unha competición á que aspiran os oito equipos mellor clasificados da táboa de Primeira División. Os emparellamentos de cuartos de final son os seguintes:\nFC Barcelona, rival laranxa na final da Copa de España Xuvenil\nO Pescados Rubén Burela FS continuará o periplo de Copa de España esta semana, co FC Barcelona como o próximo obstáculo, na final (Cidade do Fútbol de Las Rozas, 7-9 de xuño). Os pupilos de Christian Fustes e Mario Pillado conseguiron o billete o sábado pasado en Cádiz impoñéndose 1-6 ao Géminis e disputarán os cuartos fronte aos cataláns abrindo a fase o venres, ás 10.30 horas. Venres 7 de xuño 10.30 horas: Pescados R\nPromesas Femininas. A maxia do futsal agarda por ti!!!!\nA maxia do futsal agarda polas promesas femininas, nas categorías Alevín (2008-09), Infantil (2006-07), Cadete (2004-05) e Sénior. As rapazas interesadas poderán reservar a súa praza para participar nos adestramentos do 4 e 5 de xullo e divertirse co fútbol sala. Data límite de inscrición: Martes 2 de xullo O formulario de inscrición xa está dispoñible na sede do club ou no documento adxunto; tamén poden anotarse direct\nO ala Everton Luiz Ferreira Araújo formará parte do Pescados Rubén Burela FS en 2019-20. O brasileiro, procedente do Santiago Futsal, sumarase ao proxecto de Primeira, como segunda incorporación xunto ao ala lugués Álex Diz. “Cando me xurdiu a oportunidade non o dubidei nin un momento; estou seguro de que nos espera algo moi bonito neste novo proxecto” explicaba o novo laranxa. Everton (Penha-Brasil, 1996) recalou nas filas do B. Jua\nHorarios de Copa de SM A Raíña (Burela 14-16 de xuño)\nPavillón Vista Alegre Os emparellamentos e horarios de cuartos de final son os seguintes: CUARTOS DE FINAL, venres, 14 de xuño 18.15 horas: CD Futsi Atlético Navalcarnero - A.E. Penya Esplugues 20.30 horas: Pescados Rubén Burela F.S. - Universidad de Alicante 16.00 horas: Ourense CF Envialia - Poio Pescamar F.S. 12.30 horas: Jimbee Roldán F.S.F. - AD Alcorcón FSF\nPope cumprirá a súa terceira tempada na Mariña, incorporándose á estrutura Laranxa\nSergi Orgillés Saiz, Pope, cumprirá a súa terceira tempada de laranxa en 2019-20. O peche formalizou o acordo co Pescados Rubén Burela FS xunto ao presidente, Manuel Blanco, que destacou o crecemento do 14 mariñán, ademais da súa gran contribución no regreso a Primeira LNFS, e agradeceu “as facilidades amosadas polo Palma Futsal para a contratación do xogador, xa como cento por cento burelista, tras estar cedido estes dous últimos anos”.\nA novísima Cristina Lourés Casal (Narón, 2002) incorporarase á estrutura do Pescados Rubén Burela FS para as tres vindeiras tempadas. A ala-peche ferrolá, de tan só 16 anos e formada no conxunto filial, Comarcal A Fervenza FSF, estivo acompañada pola vicepresidenta, Cesarina Fanego Mon, na súa presentación oficial. Cris, que xa tivo a oportunidade de estrearse en Primeira División coa camisola burelista, con 4 partidos disputados na\nOrgullo Laranxa na Copa de España Xuvenil\nO Pescados Rubén Burela FS pechou esta mañá o seu periplo en Copa de España Xuvenil, inagurando a fase final de Las Rozas e dando a cara ante o titánico FC Barcelona (0-4), vixente campión. O conxunto de Christian Fustes e Mario Pillado despídese da tempada como subcampión de Liga en División de Honra e cunha meritoria participación na Copa, chegando por primeira vez á fase final, despois de impoñerse ao gaditano Géminis (1-6).\nVenda anticipada para Copa de SM A Raíña, ata o xoves 13\nDesde esta tarde, estará dispoñible a venda anticipada para a Copa de SM A Raíña, que acollerá o pavillón Vista Alegre de Burela. Entre o venres, día 14, e o domingo, 16, daranse cita os 8 mellores equipos de Primeira División RFEF. Esta será a terceira edición da ata agora coñecida como Copa de España coas Guerreiras Laranxas como anfitrioas e a localidade mariñá como sede. Futsi Atlético Navalcarnero, Pescados Rubén Burela FS, Oure\nTamén hai venda online para Copa de SM A Raíña\nAdemais da venda en oficina, ata o xoves tamén podes adquirir o teu abono e/ou entrada para a Copa de SM A Raíña (Burela, 14-16 de xuño) de xeito online. Ligazón Prezo de adult@\nHélder non continuará no Pescados Rubén\nO peche Hélder Gonçalves Semedo non continuará no Pescados Rubén Burela FS. O xogador caboverdiano, que creceu na estrutura laranxa desde a base, finaliza o 30 de xuño contrato; estreouse en Primeira en idade xuvenil e defendeu a camisola mariñá as catro últimas tempadas, xa como xogador sénior. Hélder, a Familia Laranxa agradece toda a túa dedicación ao longo destes anos e deséxache o mellor na túa nova etapa, nas filas do Parrulo F\nA Escola Deportiva do Pescados Rubén Burela FS pechará esta tarde o curso 2018-19 coa gala de clausura, pero non a súa axenda. As Nosas Xoias gozarán de compromisos ata finais de mes, co broche do Memorial Heroes do Orzán 2019 (A Mariña, 26-30 de xuño) da Fundación Imdecum. Tras o divertido Torneo das Pontes da fin de semana pasada na que participaron Benxamín A e Alevín B e C, esta semana para o equipo Infantil o destino será o V T\nComo seguir a Copa de SM A Raíña? Por streaming e con TVG2\nSe non podes achegarte a Vista Alegre durante a Copa de SM A Raíña (Burela, 14-16 de xuño), poderás seguir o espectáculo a través da canle de Youtube Burela FS, os cuartos do venres, e de TVG2, para semifinais e final, co streaming da RFEF. CUARTOS DE FINAL, venres, 14 de xuño Ligazón YOUTUBE BURELA FS 18.15 horas: CD Futsi Atlético\nTorneos de base, clínic de porteir@s e zona fan para a Copa de SM A Raíña\nAdemais dos 8 mellores equipos de Primeira RFEF, a Copa de SM A Raíña (Burela, 14-16 de xuño) e Vista Alegre ofrecerán torneos de base Alevín e Infantil, un clínic de porteir@s e zona fan de lecer para estes días como epicentro do fútbol sala feminino de elite. Sábado 15 de xuño, Cuadrangular Alevín 10:20 H\tCD BURELA FS PESCADOS RUBÉN – COMARCAL A FERVENZA FSF\t(1) 11:00 H\tRODILES FSF – VIAXES AMARELL\nClausura de curso para as Nosas Xoias\nMáis de 150 pequenos deportistas dende os 3 anos participaron na clausura do curso 2018-19 da ED Pescados Rubén, acollida no auditorio da casa de cultura de Burela. O acto, presentado polo director da escola, Alfonso Mera, contou coa presenza do alcalde, Alfredo Llano García, e o concelleiro de Deportes, Ramiro Fernández Rey, xunto ao presidente da Familia Laranxa, Manuel Blanco Fanego, e os vicepresidentes, Cesarina Fanego Mon e José Luis Sáez C\nTodo listo para a Copa de SM A Raíña\nO salón de plenos de consistorio de Burela acolleu esta tarde a presentación da I Copa de SM A Raíña (14-16 de xuño). Xunto ao alcalde, Alfredo Llano, e o concelleiro de Deportes, Ramiro Fernández, estivo a deputada de Economía, Mayra García, ademais do presidente do Pescados Rubén Burela FS como club anfitrión, Manuel Blanco, e o director de Área do CNFS da RFEF, José Miguel Calle. Todos os presentes coincidiron en definir a cita co\nAlcorcón, primeiro semifinalista de Copa da Raíña\nO AD Alcorcón FSF inaugurou a I Copa de SM A Raíña ao grande, conseguindo o primeiro billete para as semifinais ao impoñerse con claridade ao Jimbee Roldán FSF (1-5), en cuartos. As de Adri Martiño mediranse mañá, ás 17.45 horas, ao vencedor desta tarde entre o vixente campión de Liga e Copa, Futsi Navalcarnero, e Penya Esplugues (18.15 horas). Alcorcón dispuxo das mellores chegadas con perigo nos primeiros segundos; dispuxo de máis\nOurense gaña o billete para semifinais a 37 segundos da bucina\nO derbi galego da Copa cae do lado do Ourense Envialia FSF, que conseguiu esta tarde o billete para semifinais da Copa da Raíña sobre Poio Pescamar FSF grazas ao gol de Lau Doce, a 37 segundos para a bucina. As de Morenín pelexarán mañá (ás 20.00 horas) por clasificarse para a final fronte ao gañador do último cuarto de hoxe, entre Peixes Rubén Burela FS e UA Alacante (20.30 horas). Viviu a Bomboneira un duelo irmandiño moi equilibra\nEsplugues fai sufrir a Futsi no seu avance na Copa\nO Penya Esplugues non lle puxo as cousas doadas ao todopoderoso Futsi Navalcarnero no seu avance na Copa de SM A Raíña (5-4). As catalás conseguiron remontar en dúas ocasións no primeiro tramo e anotar o 5-4 na recta final, con moito perigo nos últimos na desenlaces. Futsi medirase mañá a AD Alcorcón na primeira semifinal, ás 17.45 horas, en Vista Alegre. Á vantaxe de Futsi de 2-0, respondeu Esplugues con goles de Laura e Stella en\nPescados Rubén imponse a Alicante (5-2) para protagonizar outro derbi galego de Copa\nO Pescados Rubén Burela FS protagonizará outro derbi irmandiño na Copa de SM A Raíña. Será mañá en semifinais, fronte a Ourense Envialia FSF (20.00 horas), tras conseguir a clasificación para ante UA Alicante (5-2). Antes, na primeira semifinal, haberá outro duelo de terras, pero madrileñas, AD Alcorcón FSF-Futsi Atlético Navalcarnero (17.45 horas). As de Julio Delgado Lucas saíron en volandas, moi motivadas, ante unha grada ateigada\nFutsi, primeiro finalista de Copa, cun avultado 8-4 sobre Alcorcón\nFutsi Navalcarnero pelexará mañá, ás 17.00 horas en Vista Alegre, por revalidar o seu título de Copa, no que podería converterse no seu oitavo galardón da cita. Farao logo de impoñerse con solvencia ao Alcorcón FSF na primeira semifinal da Raíña, con 8-4. O acerto das de Andrés Sanz outorgoulles unha cómoda renda ao descanso con 4-0, ante a que souberon responder as de Adri Martiño nunha segunda parte de infarto e goles. Bruna adian\nPescados Rubén está na Finalísima\nAs Guerreiras Laranxas cumpriron e volverán a protagonizar o duelo de titáns con Futsi Navalcarnero mañá (17.00 horas). Estarán na final do I Copa de SM A Raíña, arroupadas polo mausoleo burelista, tras saír vitoriosas no derbi irmandiño fronte a Ourense Envialia (5-2), encamiñando xa o partido na primeira parte, con 3-0. As máis de 1200 almas que asolagaron Vista Alegre ovacionaron a ourensá Bea Seijas, na súa retirada das pistas, cun aplauso de\nAs Guerreiras convértense en Raíñas\nO Pescados Rubén Burela FS conquistou a I Copa de SM A Raíña pelexando ata a extenuación nunha loita de titáns arrebatándolle o título ao Futsi Atlético Navalcarnero (3-3) nos penaltis. Nun Vista Alegre exemplar que lles deu alento ás Guerreiras en todo momento, Bea Mateos recibiu a Copa de mans do presidente do CNFS, Pedro Rocha. Corpo técnico e xogadoras dedicaron a segunda Copa da Historia Laranxa á memoria de Marcelo Santoro, Neco.\nXuvenil, subcampión de Copa Galega\nO Pescados Rubén Burela FS quedou subcampión de Copa Galega Xuvenil onte na Coruña nunha rifadísima final fronte ao Santiago; tras o tempo regulamentario con empate 2-2, os de Compostela impuxéronse nos penaltis. Os laranxas chegaron á gran pugna vencendo en semifinais a 5Coruña FS (2-4).\nXa está todo a punto para a gran cea de celebración coas novas Raíñas. O Pescados Rubén Burela FS despedirá a tempada este xoves, día 20, cunha cea no Hotel Nordés (21.30 horas), na que as Guerreiras Laranxas poderán festexar coa afección a última xesta, a I Copa de SM A Raíña. Todas as persoas interesadas poden reservar o tícket no Nordés, ao prezo de 25 euros, ata mañá, mércores 19, ás 15.00 horas.\nUnha Copa tamén para os máis pequenos\nA I Copa de SM A Raíña non só deixou en Burela un espectáculo de ensoño sobre a pista e unha inmensa felicidade en forma de título, senón tamén un Vista Alegre con outra copa para as categorías de base, con dous torneos e un clínic de porter@s, ademais dunha zona de ocio infantil. Antes das semifinais, o sábado pola mañá, a Bomboneira recibiu a Comarcal A Fervenza, Rodiles e Viaxes Amarelle para gozar xunto ás Xoias Laranxas dun cuad\nNito asina tres tempadas co Pescados Rubén e irá cedido a Santiago en 2019-20\nO ala-peche Néstor Valle Gómez, máis coñecido como Nito, dará o salto ao fútbol sala sénior vinculándose ao Pescados Rubén Burela FS para as tres vindeiras tempadas. O presidente, Manuel Blanco Fanego, e a Xoia Laranxa pecharon o acordo, explicando que o futuro inmediato do xogador estará nas filas do Santiago Futsal, en calidade de cedido, en 2019-20. O ata agora xuvenil, que puido gozar nesta última tempada non só de compartir ves\nO poder do Torque queda en Burela\nO domingo pasado, en pleno éxtase de celebración, a gran xesta do Pescados Rubén Burela FS conquistando o título da I Copa de SM A Raíña tamén foi recoñecido pola Asociación Castrexa, coa entrega dunha reproducción dun torque. O presidente do CNFS da RFEF, Pedro Rocha, e Marta Basanta, por parte da directiva do colectivo, fixeron entrega da xoia, símbolo do poder castrexo e das orixes, do pasado máis ancestral, da vila mariñá.\nRecepción da Deputación ás Raíñas\nO presidente da Deputación de Lugo, Darío Campos, recibiu esta mañá no pazo de San Marcos o Pescados Rubén Burela FS como recoñecemento á conquista do I Copa de SM A Raíña. As Guerreiras Laranxas, que se alzaron co título en Burela o domingo pasado, estiveron acompañadas polo corpo técnico e pola vicepresidenta, Cesarina Fanego.\nA Xunta Directiva do Pescados Rubén Burela FS convoca Asemblea Xeral Ordinaria de socios/as para o domingo 30 xuño de 2019. A reunión terá lugar na sede do club (avenida Arcadio Pardiñas, número 97, entreplanta, local 10, Burela); a primeira convocatoria está fixada para as 19.30 horas e a segunda para as 20.00. ORDE DO DÍA 1. Lectura e aprobación da acta anterior 2. Orzamento Tem\nRecta final das Nosas Xoias\nAs Xoias Laranxas xa están na recta final antes das vacacións, con viaxe tras viaxe. Marín, no Torneo Antonio Suárez, foi o destino da fin de semana para Cadetes e Xuvenís, co título de campión para os máis maiores, despois de impoñerse ao Movistar Inter nos penaltis, con 2-2 no tempo regulamentario. Benxamín A e Alevín A tamén puideron gozar do Torneo de Betanzos a semana pasada e o Infantil desprazouse a Salamanca hai dúas.\nStage para o final da tempada feminina\nVista Alegre reuniu esta semana a experiencia do Pescados Rubén Burela FS en Primeira División nun stage de final de tempada xunto ás xogadoras de Comarcal A Fervenza, Rodiles e do equipo laranxa de Primeira Galicia, ademais de promesas doutros puntos de Galicia e España. As sesións contaron coa dirección dos adestradores burelistas, Julio Delgado e Lucas, ademais de Chipi e Fran Paz, de A Fervenza, e coa colaboración das Guerreiras\nLuisma tamén se apunta ao Pescados Rubén de Primeira\nLuis Martínez Somalo, Luisma, tamén formará parte do Pescados Rubén Burela FS no seu regreso a Primeira LNFS. O pivote logroñés, unha das pezas fundamentais na reconversión da filosofía laranxa ao longo destas dúas últimas tempadas, cumprirá a súa terceira campaña nas filas mariñás. O 6 burelista, de 30 anos, referenda a aposta por un bloque que tamén contará con Matamoros, Iago Míguez, Lucho ou as Xoias Laranxas Renato e Pitero, co\nAna Romero, primeira renovación das Raíñas\nA meta Ana Romero seguirá no Pescados Rubén Burela FS en 2019-20. A murciana formalizou a súa continuidade para a próxima tempada e así convértese na primeira renovación do campión de I Copa de SM A Raíña. Coa 12 laranxa, que cumprirá a súa cuarta campaña na Mariña, o proxecto das Guerreiras e Raíñas comeza a tomar forma, xunto ás máximas artilleiras do equipo, Peque e Dany, con contrato en vigor.


Rematadas as obras de mellora na pista de pádel que o Club de Tenis de Foz ten nas instalacións deportivas de Marzán.\nFoi visitada hoxe pola secretaria xeral para o Deporte da Xunta.\n2.8/5 [28 Voto/s]\nFoz, 26 de decembro de 2016.- A secretaria xeral para o Deporte da Xunta de Galicia, Marta Míguez, e o xefe do servizo provincial de Deportes, Manuel Otero, acompañados polo alcalde, Javier Jorge Castiñeira, visitaron esta mañá as obras de mellora realizadas na pista de pádel do Club de Tenis de Foz, situadas nas instalacións deportivas municipais de Marzán. O investimento ascendeu a 10.000 euros, dos que a Xunta aportou 4.000 euros, outros 4.000 o Concello e o resto o club de tenis.\nO alcalde focense explicou que “no día de hoxe tivemos a visita da secretaria xeral para o Deporte da Xunta de Galicia e do xefe de Deportes na provincia de Lugo, que viñeron revisar e ver os traballos do cambio integral da pista de pádel que temos nas instalacións municipais en Marzán, onde están as pistas do Club de Tenis de Foz”.\nJavier Castiñeira lembrou que “era unha das infraestruturas que máis nos demandaban os deportistas dedicados á raqueta, posto que as condicións das tres pistas municipais de tenis que hai son moi boas e quedaba a pista de pádel, que estaba antiga e bastante mal”.\nO rexedor municipal subliñou que “esta actuación foi grazas a un convenio de colaboración, que eu creo que é como se deben facer as cousas, entre a Xunta de Galicia, o Concello e tamén o esforzo dos membros do Club de Tenis de Foz, aos que lles hai que agradecer non só ese esforzo polo coidado das pistas senón tamén por certos investimentos que están facendo e que redundan ao final na mellora das infraestruturas municipais. Fan uso destas pistas non soamente os membros do club senón todos os focenses ou aquelas outras persoas que queren”.


O Pleno Municipal apoia as alegacións do BNG ao Vial 18 - Novas - Bloque Nacionalista Galego de Culleredo - BNG - Bloque Nacionalista Galego\nbngculleredo 02 mar. 2019 - 14:33\nO Pleno Municipal celebrado o pasado xoves aprobou a moción urxente en apoio das alegacións presentadas polo BNG de Culleredo ao proxecto do Vial 18, co apoio do grupo de Alternativa dos Veciños e da edil non adscrita, e a abstención dos restantes grupos.\nTono Chouciño lembrou que o Pleno aprobara en xuño do ano pasado por unanimidade a realización dun estudo das alternativas para a conexión entre a AP9, a terceira rolda e o aeroporto, que incluíse a alternativa da conexión a través da área de servizo da autoestrada en Almeiras. Para o portavoz nacionalista “unha vez máis o Goberno do Sr. Rioboo fixo caso omiso das resolucións do Pleno, desprezando as súas resolucións, aínda que vote a favor e logo as anuncie como logros propios na prensa”.\nLembrou tamén o importante impacto que terá o proxecto sobre o territorio e a súa afectación á vida dos veciños e veciñas de Culleredo, ao prever que a autoestrada pase a 8 carrís nun entorno plemamente urbano afectando a vivendas, centros educativos e sanitarios, sen incluír ningunha medida correctiva nos puntos que xa agora presenta deficiencias, como os accesos ao colexio Isaac Díaz Pardo, as deficientes beirarrúas das pontes, ou a nula insonorización.\nO edil do BNG lamentou as declaracións posteriores do Sr. Alcalde de Oleiros, Ángel Seoane, apoiando o proxecto e desautorizando aos edís do seu partido en Culleredo, que votaran a favor das alegacións, un par de días despois de anunciar o nomeamento da candidata.


Urbano Rodríguez Moledo – Celso Milleiro\nCelso Milleiro > Diario de Pontevedra > Urbano Rodríguez Moledo\nPublicado no Diario de Pontevedra e no xornal dixital Pontevedraviva.com o 22 de xaneiro do 2022.\nO pasado mes de decembro, a Asociación pola Recuperación da Memoria Histórica de Marín desenvolveu na Biblioteca Municipal unhas xornadas dedicadas ao marinense olívico Urbano Rodríguez Moledo.\nNon era a primeira vez que o devandito organismo levaba a Urbano á palestra. Na miña opinión foi outro dos moitos acertos que deixa ás claras o bo facer e traballo da ARMH. Sen lugar a dúbidas fíxose xustiza cun home que forma parte da nosa historia local, tomando conciencia da importancia do persoeiro. Agora só fica que Vigo teñan algo máis que luces para facer o mesmo.\nUrbano naceu na cidade olívica en 1902, mais marinense de adopción onde viviu unha boa parte da súa vida. Esta relación non é trivial pois é moi probábel que a súa nai estivera vinculada dalgún xeito a Marín.\nHome polifacético, foi escritor, actor, dramaturgo e director de teatro. Mais tamén foi unha persoa comprometida coa xustiza social, coa liberdade e igualdade, participando na política e con 15 anos representou á Xuventude Socialista na celebración do 1º de Maio no teatro Veiga, sendo elixido o seu Presidente en 1919.\nO seu compromiso co idioma convérteo nun galego de nación. Foi fusilado polo fascismo en Vigo o 10 de decembro de 1936.\nXan 23, 2022 Leave a Comment on Urbano Rodríguez MoledoDiario de Pontevedra, Marín\nA folga dos mariñeiros de Pontevedra (1914-1915)


Ruta Pregamento Xeolóxico Campodola, Quiroga\nRuta Pregamento Xeolóxico de Campodola, pertence o Concello de Quiroga, no sur da provincia de Lugo.\nA ruta feita de xeito lineal son 7km. O inicio pode ir dende o pobo de Leixazos ata Campos de Vila ou o revés.\nSe se realiza dende Leixazos a súbida é escasa, máis se se fai dende Campos de Vila a subida é interesante...\nA Parte máis interesante, dende o punto de vista estético, quizás sexa a que vai dende Leixazós ata o cumio do monte de Campos de Vila, que coincide co Canón do río Ferreiriño...\nRuta ben sinalizada e que se realiza perfectamente en calquera das súas formas posibles!\nPublicado por carlos parada en 12:37 No hay comentarios:\nEtiquetas: campodola, campos de vila, leixazos, pregamento, quiroga, xeolóxico\nRuta Cobadelas, Teixeira, San Vitoiro, Cobadelas\nRuta Circular dende Cobadelas ata ó San Vitoiro e volta ata Cobadelas.\nSon 9 kmdoados, que se poden facer en 2 horas aproximadamente, podendo facer variantes da ruta para ampliar/reducir a dificultade e/ou a distancia.\nEtiquetas: Cobadelas, pobra do brollón, San Vitoiro, teixeira\nRuta Cobadelas- Forgas- Ferreirúa\nRuta dende Cobadelas pasando por Forgas, Ferreiros e rematando na Ferreirúa.\nSon 10km aproximadamente e case duas horas de percorrido, case todo de descenso e algún tramo de descenso, pero que merece a pena facela polas paisaxes que se poden disfrutar.\nEtiquetas: Cobadelas, ferreiros, ferreirúa, forgas\nRuta Marcón, Calderillas, Pastizais Monteagudo, Cruce Ferreiros, Marcon\nRUTA: MARCÓN-CALDERILLAS-PASTIZAIS MONTEAGUDO-MIOTEIRA-CRUCE FERREIROS-ÁREA RECREATIVA AS VEIGAS-MARCÓN.\nRuta de dificultade media e con panorámicas interesantes.\nA Ruta iniciase na Casa Grande de Marcón dirección á área recreativa, para na metade da primeira subida dirixirse para a esquerda e posteriormente para a dereita ata a casa do Calderillas (3km +/- 40´) Seguimos de fronte ata deixar á dereita a area recreativa e o rematar os pastizais de Monteagudo collemos unha carretera asfaltada para a dereita que nos pode levar ata Monteagudo (7.65km 1h 24´), Deixaremos a esquerda o indicador do Foxo dos lobos. Logo de 1.5 km +/- desviámonos á dereita seguindo a ruta de BTT da Ferreirúa, ata chegar ó cruce de Ferreiros (9km +/-...), dende aquí colleremos dirección área recreativa (13km +/-, 2h 16) e xa voltaremos para o punto de saída na Casa grande de Marcón, na Ferreirúa (14.98km +/-...2h 34´).\nEtiquetas: as veigas, calderillas, foxo dos lobos, marcon, mioteira, monteagudo\nRuta Albergue Ancares- 3 Bispos- Pena Rubia- Albergue Ancares\nRuta de 23.900 mts nos Ancares Lucenses, na cal se pasa por dous dos picos máis emblemáticos da montaña lucense, os tres Bispos e Pena Rubia.\nRuta de dificultade alta e dunha duración de perto de 7 horas.\nNon se atopa sinalizada polo que se recomenda facer con GPS .\nEstá perto dos límites das dúas comunidades autónomas de Castela e León e Galicia e as provincias de Lugo e León.\nPaisaxes impresionantes e moi recomendable a súa realización.\nImáxenes dende tres Bispos:\nImáxenes Dende Pena Rubia:\nEtiquetas: 3 bispos, Ancares, pena rubia\nRuta 4 Cabaleiros entrando polo cruce de Parada de Montes\nRuta pertencente ó concello da Pobra do brollón, na que se xuntan 4 concellos: Pobra do Brollón, Samos, Incio e Caurel.\nDistancia: 12.5 Km +/-\nTempo: 2.5-3 horas\nPercorrido: Iníciase no cruce de parada dos montes, pasase por enrriba do Busto e por baixo das canteiras de pedra, chégase o cruce coas pistas da veneira e do incio, logo de ascender ata o alto do castro baixase polo cortafogos ata onde está a mesa da pena dos 4 cabaleiros e dende ahí seguese polo cortafogos e as indiccacións da ruta de BTT de Salcedo ata a carretera que traíamos o inicio e dende ahí voltamosó punto de inicio.\nO primeiro tramo é todo en ascenso ata o alto do castro a partir de ahí e descender e llanear.\nObservacións: Ten varias posibilidades de inicio e de aumentar a ruta.\nAs posibilidades de inicio son no Busto e na Veneira.\nPublicado por carlos parada en 23:00 No hay comentarios:\nEtiquetas: busto, catro cabaleiros, caurel, incio, parada dos montes, pobra do brollón, samos\nRuta de Marsalforn-Wied il-Ghasri. Gozo.Malta\nRuta de Marsalforn a Wied il-Ghasri na illa de Gozo en Malta de 3.7 km aproximadamente que se pode facer en 45 minutos todo a carón do mar e con vistas a acantilados e numerosas salinas. Dificultade baixa e moi recomendable.\nAquí so falamos do traxecto nun único sentido.\nOutras Rutas de Gozo\nPublicado por carlos parada en 16:55 No hay comentarios:\nEtiquetas: gozo, malta, Marsalforn, Wied il-Ghasri\nRuta Illa Comino. Malta\nRuta Circular pola illa de Comino pertencente ó país de Malta.\nRuta moi fácil de case 6 km aproximados e cunha duración entorno de 1h e 30 minutos.\nCon pequenos desniveis e cunhas magnificas vistas de toda a illa. Pódense facer distintas variantes que coinciden cos camiños que empregaban os antigos habitantes da illa.\nOutras rutas de sendeirismo por Malta\nPublicado por carlos parada en 16:39 No hay comentarios:\nRuta Marcón, Calderillas, Pastizais Monteagudo, Cr...\nRuta Albergue Ancares- 3 Bispos- Pena Rubia- Alber...\nRuta 4 Cabaleiros entrando polo cruce de Parada de...


A XLVI “Festa do Peixe”, o maior escaparate gastronómico de Bande | Xornal Galicia Sur\nA presentación do evento, que terá lugar do 9 ao 11 de xuño, tivo lugar no Centro Cultural “Marcos Valcárcel”, a cargo do presidente da Deputación de Ourense e do alcalde de Bande\nA XLVI edición da “Festa do Peixe” servirá, un ano máis, de escaparate para dar a coñecer e promocionar as riquezas gastronómicas do municipio de Bande cun variado programa de actividades para os días 9, 10 e 11 de xuño. A presentación desta celebración tivo lugar esta mañá no Centro Cultural “Marcos Valcárcel” da Deputación, acto no que participou o presidente da Deputación de Ourense, Manuel Baltar; o alcalde de Bande, José Antonio Armada; e José Emilio Rodríguez, representante do “Club O Peixe”.\nManuel Baltar destacou que se trata dunha “das festas máis importantes que se celebran na provincia, declarada “Festa de Interese Turístico de Galicia”, que ano tras ano medra e que converte durante eses días a Bande como protagonista dunha das celebracións gastronómicas máis antiga de Galicia”, e felicitou ao Concello de Bande pola súa capacidade innovadora “ao propoñer iniciativas como os Foros TOU de desenvolvemento rural ou por apostar polo máis noso con celebracións destas características. Bande é como a provincia de Ourense a pequena escala, pois conta con todas as potencialidades do noso territorio: termalismo, natureza, patrimonio, etnografía”.\nPola súa parte, José Antonio Armada agradeceu o apoio da Deputación de Ourense coas iniciativas que propón o Concello de Bande e aos pescadores “por ser o xerme desta celebración”.\nA inauguración do evento terá lugar o día 9 de xuño, ás 20.00 horas cun paseo polos postos gastronómicos. A música nesta xornada correrá a cargo da Banda de Gaitas e as pandereteiras do municipio e das charangas Os Bandiños e Terras de Trives. Ao día seguinte, as actividades arrancarán ás 10.00 horas co Concurso de Percorrido de Caza para afeccionados e, unha hora máis tarde, volve a música coa actuación dos Gaiteiros de Cadós. Pola tarde, ás 17.00 horas, realizaranse exhibicións de patinaxe no Pavillón de Deportes, e ás 18.00 horas, terán lugar as demostracións de salto con patíns e freestyle na praza da Constitución, “no que participarán campións do mundo de freestyle”, destacou Jose Antonio Armada. A música desta xornada comezará ás 18.45 horas coas actuacións das charangas XL e Mekánica e coa sesión DJ na praza da Constitución, mentres que a partir das 19.30 horas será a quenda para os máis cativos cun espectáculo infantil Contos Máxicos e, ás 20.30 horas, farase a entrega de premios e trofeos dos distintos concursos e campionatos da xornada.\nO domingo, 11 de xuño, a programación comezará ás 8.00 horas co concurso de pesca, e ás 10.30 horas abrirá o Mercado do Xurés, no que actuará a charanga de Bande. Será a partir das 11.00 horas cando abra as súas portas o mercado de artesanía instalado na rúa San Roque. Ás 12.00 horas será a procesión e a misa solemne que rematará cun espectáculo de bombos con “Sâo Tiago de Sopo” de Vilanova de Cerveira e co concerto da charanga de Bande. Na xornada de tarde, ás 17.30 horas, será o concerto de concertina con Castrexos, e despois o concerto de acordeóns a cargo da asociación cultural “Os Gandeiros da Baixa Limia”. O espectáculo continúa ás 18.45 horas cunha exhibición de Zumba Por último, ás 19.00 horas haberá degustacións de peixe e pan artesanal do forno de Vilar de Bande e a música correrá a cargo do grupo Támega.\nNo relativo ao campionato de pesca, José Emilio Rodríguez destacou o labor que realiza o municipio de Bande “poñendo en valor ao peixe e a unha festa que leva a celebrarse preto de 50 anos”. Para participar, a inscrición formalizarase coa entrega dun quilo de alimentos non perecedoiros para o Banco de Alimentos. As previsións son que participen ao redor de 50 pescadores, “unha cifra similar a anos anteriores, nos que se capturaron ao redor de 80 quilos de peixe”, sinalou o representante do “Club O Peixe”.\njunio 7, 2017\tpor Xornal OU\t0 comments 809 visitasen Bande, Concellos, Deputación, Festas\nSiguiente: Ourense en Común defende a participación de calquera veciña nas xuntas de área\nAnterior: Presentación de Uno de tantos, o libro autobiográfico de José Balboa, “un neno feliz”\nenero 11, 2016\t0 comments 723 visitas\nenero 21, 2020\t0 comments 375 visitas\nO proxecto de Orzamentos 2017 duplica a axuda do Concello ao sector do comercio local de Ourense\nmayo 16, 2017\t0 comments 468 visitas\nAs accións para a promoción do comercio local e as de axuda a este sector ...


Aumentar o tren superior: desenvolvemento muscular - MSN Health and Welfare | CLMGF\nAumentar o tren superior\nComo se fai esta formación?\nRounge a rutina seguinte dúas veces por semana. Nunca asegúrese de realizar estes exercicios durante días seguidos.\nCando atopa un número cunha carta á beira, por exemplo 1A e 1B, isto significa que os exercicios deben facerse como grupo. Realizar unha primeira serie de exercicios, descansar polo tempo indicado e realizar unha serie do próximo ano no grupo. Repita ata que teña completado toda a serie para cada exercicio e continúa co próximo grupo.\nCircuíto: realiza unha serie de cada grupo de exercicios de cada grupo consecutivamente e sen intervalos. Unha vez que teña completado estes exercicios, repita o circuíto de novo, facendo unha serie de cada unha sen intervalar pausas. Continúe ata completar o número total de series indicadas.\nResistencia: Completa todas as series de exercicios á vez, pausas intercalatorias. A continuación, continúe co seguinte exercicio.\nSuperserie dous movementos consecutivos (como en circuíto) sen interrupcións interlaping.\nConxestión nasal »\n« A alteración da sensibilidade á insulina está acompañada por alteracións na xestión de ácidos graxos musculares esqueléticos en materias con alteración do metabolismo de glicosa – revista de obesidade internacional – Diario internacional de obesidade 2021


O cociñeiro español José Andrés, candidato para o Nobel da Paz\nEfe 27 noviembre 2018 18:45 h.\nNobel de la paz José Andrés\nEl cocinero asturiano José Andrés. EFE\nO lexislador estadounidense John Delaney destacou a súa "incrible" labor humanitaria en desastres naturais\nO cociñeiro español José Andrés mostrouse este martes "honrado" pola súa candidatura para o premio Nobel da Paz 2019 presentada polo lexislador estadounidense John Delaney, quen destacou a súa "incrible" labor humanitaria en desastres naturais.\n"Grazas ao traballo do señor Andrés, millóns de persoas foron alimentadas. Esta é a necesidade humana máis básica e Andrés mostrou a súa clase mundial neste campo humanitario esencial", explicou Delaney no texto no que propón o galardón, segundo adiantou este luns o diario The Washington Post.\nDelaney, representante demócrata do estado de Maryland onde vive o cociñeiro, destacou o seu "incrible espírito e mente innovadora" ao ofrecer "unha nova folla de ruta aos líderes mundiais para fornecer un alivio máis eficiente ante os desastres naturais".\nTras o terremoto de Haití en 2012 fundou a organización World Central Kitchen, dedicada a achegar solucións á fame e a pobreza\nPola súa banda, José Andrés mostrouse "honrado" pola candidatura. "Só son un máis entre miles de persoas axudando a alimentar a xente en necesidade, todos os días en todo o mundo, sen recoñecer", indicou na súa conta de Twitter ao comentar a noticia.\nO próximo premio Nobel da Paz será anunciado en outubro de 2019.\nAndrés, de 49 anos e nacido en Mieres (Asturias), fundou en 2012 tras o terremoto de Haití a organización sen ánimo de lucro World Central Kitchen, dedicada a achegar solucións á fame e a pobreza a través do poder da comida para fortalecer as comunidades e economías.\nXunto con esta organización e o grupo #ChefsforPuertoRico, o cociñeiro español serviu máis de 3,3 millóns de comidas nesa illa tras o devastador paso do "furacán María" en setembro de 2017.\nAndrés abriu en 1993 o seu restaurante Acirro, referencia das tapas españolas en Washington e que se converteu no epicentro dun imperio gastronómico formado hoxe día por máis de quince establecementos en todo EE UU.


Charlas ou conferencias\nDenominación: CONSERVACION DOS ALIMENTOS\nCada vez mais facemos en determinadas épocas do ano, de alimentos de tempada, que, conservamos para repartir o longo do ano. Moitas persoas descoñecen como funciona, como se conservan os alimentos para, que, cando vaiamos a consumilos,manteñan as súas propiedades nutritivas.\nColectivo o que se dirixe: a tódolos veciños e veciñas do barrio, homes e mulleres que buscan mellorar os seus procedementos de conxelación e desconxelación de alimentos.\nLugar previsto para a realización: Tódalas actividades se desenrolarán no noso local social onde ademais contamos con cociña.\nRecursos Previstos: Será impartido por técnicos en alimentación.\nDistintos alimentos de tempada, para ver o proceso, e un aparello conxelador, para ver os efectos o longo do curso.\nData. Mes de Novembro\nDenominación: 6ª CHARLA SOBRE MICOLOXÍA. Con degustación de SETAS\nObxectivos que persegue: En Colaboaración coa SOCIEDADE MICOLOXICA LUCUS, ,a través de un convenio de colaboración para difundir as nosas actividades entre os socios, queremos seguir a descubrir o mundo dos cogomelos a través do coñecementos distintas especies que temos preto de nós.\nColectivo ó que se dirixe: dirixido a tódolos veciños e veciñas do barrio que cada vez son mais os que se animan a descubrir o mundo dos cogomelos.\nLugar previsto para a realización: Tódalas charlas se imparten habitualmente no local social do barrio.\nRecursos previstos: Será impartida por algún membro da sociedade Micolóxica Lucense. É será gratuíta para os asistentes.\nDenominación: CHARLA SOBRE O TABAQUISMO\nObxectivos que persegue: Dentro das nosas actividades non pode faltar algunha que, recorde os riscos diarios que ten para todos nós,o tabaquismo, e os seus riscos para a saúde.\nColectivo ó que se dirixe: Dirixido a tódolos veciños do noso barrio\nRecursos previstos: Especialistas da Sanidade pública expertos neste tema\nLugar previsto para a realización: local social do barrio\nData. Mes de setembro\nDenominación: CURSO DE PRIMEIROS AUXILIOS\nObxectivos que persegue: Cada día mais, a falta de información en momentos críticos pode evitar accidentes graves para todos nós. Pretendemos con un curso básico de primeiros auxilios, que tódolos veciños e veciñas, sepan que facer nos pequenos accidentes que, a diario nos ocorren..\nRecursos previstos: Charla con varias horas para explicar os veciños e veciñas distintos problemas e que facer en esas situacións\nRecursos humanosTécnicos de Cruz Roxa ou de sanidade pública que podan explicar este tema de un xeito asequible\nDurante este ano imos facer as seguintes actividades:\nDenominación: COCIÑA PARA TEMPOS DE CRISIS\nDirixido a: O pouco tempo, o estrés, levanos a comer mal rápido, con pratos precociñados, por non dispoñer de tempo para elaborar pratos sinxelos, sen complicacións, pero sanos, e coas súas propiedades nutritivas intactas.\nObxecto que persegue: A partir da proposta dos propios alumnos, tentaremos facer esa cociña que permita sorprender sen encarecer a vida diaria dos veciños e veciñas do barrio que participan nel.\nCada vez mais a igualdade entre home e muller é unha realidade. Facer pratos sinxelos, sen complicacións, pero que nos aporten as súas propiedades nutritivas, sen pasar moito tempo na cociña.\nRecursos materiais. Ingredientes adaptados para tódalas persoas, que non graven a economía dos fogares.\nEstaremos supeditados o que nos marque os alumnos e alumnas e o cociñeiro/a.\nRecursos humanos: Un/unha cociñeiro/a\nRecursos económicos: para sufragar parte do gasto que xera este curso, aplicaremos unha pequena taxa a cada participante.\nData: Tentaremos facela no mes de novembro\nDenominación: ¿QUERES BAILAR?\nDirixido a: Baile para todos, queremos que a xente disfrute de espacios de lecer , para poder aprender coa axuda de un profesor/a a bailar bailes actuales e antiguossen esquecer que a idade non importa.\nObxectivos que persegue: buscar a diversión dos veciños e veciñas, recordando os seus anos mozos. Cos bailes de salón é guateques, no que a música case que non era o mais importante.\nRecursos previstos: .Música e axuda de audiovisuales para entender determinadas maneiras de pasar o temp\nRecursos humans. Un monitor/a de baile\nData : queremos facelo nas noites de inverno, novembro e decembro\nObxectivos que se persegue:\nCHURRASCADA POPULAR DO SAN XOÁN\nEXCURSIÓNS POPULARES (2)\nExcursións a Costa da Morte.\nCoñece a túa cidade:\nQueremos mostrarlle os nosos veciños e veciñas a vida dentro da nosa propia cidade, con unha viaxe polo centro da mesma, polos distintos barrios, para coñecer espazos que son descoñecidos para moitos de nos(museo, catedral,barrio da tineria, barrio da milagrosa, etc)\nO mundo das Castañas, Tentaremos facer unha exposición/degustación de productos feitos con castañas.\nLugar previsto para a realización da actividade: diante do noso local social (rúa San Xosé)


Xenofonte :: Libelista\nAntoloxía de textos gregos\nMatilde De Cal Cortina , José Manuel Bértolo Ballesteros\nAntoloxía de obras de Xenofonte, principalmente de textos históricos, a fin de que o alumnado de segundo de bacharelato poida prepararse e afrontar con éxito as probas de Selectividade da materia de Grego. Os textos son de Helénicas e Anábasis principalmente, así como doutras obras, como Lembranzas de Sócrates, Económico, Apoloxía de Sócrates, Ciropedia e Banquete. A continuación propóñense modelos de exames semellantes aos que se poden esperar na Selectividade. Unha introdución e un apéndice completan diversas cuestións acerca da obra de Xenofonte. Cada texto, normalmente breve, vai seguido dunhas cuestións para realizar case sempre antes da tradución, pois van permitir afianzar os coñecementos gramaticais e facilitar o achegamento á versión dos textos. Para resolver tales cuestións sinálase como referencia a páxina do libro de texto de Grego para bacharelato de Baía Edicións e onde se atopará a resposta. Por último, só nos modelos de exames se pon a tradución dos nomes propios, xa que para os textos habituais se ofrece no apéndice un índice onomástico.


Esta fin de semana terá lugar o VII Rali Cidade de Lugo de Coches Antigos e Clásicos | Concello de Lugo\nEsta fin de semana terá lugar o VII Rali Cidade de Lugo de Coches Antigos e Clásicos\nO Concelleiro de Deportes, José Manuel Díaz Grandío, e Graham Green e Carlos Somoza, membros da Asociación Lucense de Coches Antigos e Clásicos, presentaron o VII Rali Cidade de Lugo que se celebrará o vindeiro sábado 24 de abril a partir das 10:00 horas.\nEsta proba, que se celebra por sétimo ano consecutivo, desenvolverase ao longo da xornada por estradas de Lugo, Castro Riberas de Lea, Viveiro, Ferreira e Mondoñedo.\nEste ano cóntase xa con 50 coches inscritos para participar nesta carreira na que os pilotos deberán amosar as súas habilidades e a destreza na condución nun percorrido de 300 quilómetros. O trazado da proba será entregado aos participantes ao comezo da carreira para evitar adestramentos previos.\nA proba, que comezará ás 10:00 horas na praza Maior, está previsto que remate preto das 20:00 horas no mesmo lugar, no que os coches estarán aparcados ata as 21:30 horas para que todos os lucenses que o desexen podan achegarse a contemplar estas auténticas xoias do motor.\nCastro de Riberas de Lea 11:20\nPraza Maior 20:15


Os produtos de comercio xusto contarán cun selo identificativo a partir do próximo ano | Consumer\nOs produtos de comercio xusto contarán cun selo identificativo a partir do próximo ano\nNoutros países da UE xa hai un distintivo que garante que os artigos foron elaborados sen a explotación de menores, por exemplo\nO director do departamento de Comercio Xusto de Intermón Oxfam, Rafael Sanchos, anunciou que paira o 2005 os produtos de comercio xusto terán un identificativo paira facilitar a elección dos consumidores.\nSanchís declarou que así España se equipara neste sentido outros países da Unión Europea como Alemaña, Dinamarca, Reino Unido, Holanda, Francia ou Bélxica, onde xa hai una etiqueta identificativa que garante que os artigos foron elaborados sen a explotación de menores no proceso, por exemplo. Así mesmo, engadiu que, segundo unha enquisa realizada recentemente, o 20% da poboación española coñece o concepto de “comercio xusto”.\nA iniciativa, que se presentou no marco do Forum Universal das Culturas, é una das medidas estudadas na reunión da rama europea da Federación Internacional paira un Comercio Xusto Alternativo (IFAT).\nO director de Intermón falou tamén sobre a evolución deste tipo de produtos en España. Os seus datos reflicten que foron crecendo nos supermercados, xa que supón una “aposta mutua” tanto paira a ONG como paira as compañías de distribución de alimentos. Ademais, na actualidade hai nove cadeas de distribución en España que venden artigos de comercio xusto, o que demostra que este tipo de produtos interesan.\nFacilitar o acceso dos produtores\nO IFAT exponse na actualidade como facilitar o acceso dos produtores do sur aos mercados. Paira iso a organización, que conta con 250 membros de 60 países, acordou accións conxuntas para que os membros da UE impulsen o comercio xusto en Europa.\nEntre os asistentes, un membro da Comisión Europea, Gareth Steel, que reiterou o interese dos 25 países membros da UE polo comercio xusto como ferramenta de cooperación internacional. Na mesma liña a secretaria da IFAT, Hilary Thorndike, declarou: “debemos convencerlles de que o comercio xusto, a longo prazo, pode ser algo grande”.\ncomercio justo-gl selo


Palabra de... José Ángel: "Grazas fútbol, grazas Futbolinlugo"\nPalabra de… José Ángel: «Grazas fútbol, grazas Futbolinlugo»\nJosé Ángel co Muimenta\nNon é unha carta a un primeiro amor, pero podería selo. Penso que todos os que vemos artigos desta fantástica familia que forma Futbolinlugo estamos dacordo que o fútbol non é algo máis, se non que é unha forma de vida.\nUn campo cheo de margaridas e nenos pequenos correndo sen sentido táctico ningún, unha fornada de futbolistas que acababa de nacer na SCD Milagrosa. E coa bendita paciencia de Javi López ao frente. Alí no Ceao comezaba unha bonita historia, e o mellor de todo e o que máis valoro daquela ‘Mila’ é que moitos deses pequenos seguimos xogando xuntos moitos anos.\nCampo de terra de fútbol-7 do Ceao. Que ben soa, que ben o pasei. E sobre todo nos partidos grandes, e alí aparecía o Adarve. Con xogadores como Iago Díaz, Diego Núñez, Javi Liz… Partidos moi reñidos sempre, sinceramente dos equipos que máis manía lles collín (risas). Pero nós non nos quedábamos atrás e tiñamos a xogadorazos como Santi (actualmente no Compos), Alberto, Yoni, Basa, Manu, David, Márquez…\nMoitos xogadores de calidade, que anos despois faríanse un nome importante dentro do fútbol base lucense. Pero tamén tiven moitos adestradores que marcaron os meus inicios: Javi López, Tomás, Fernando Burgo, Madriles… De todos aprendín moito e non teño máis que palabras de agradecemento a todos eles.\nChegou o ano de infantís e cambiei de aires, aínda que non sería un adeus definitivo. O equipo do meu colexio CP Casás iniciábase no fútbol-11 e era unha gran oportunidade de xogar xunto os compañeiros de toda a vida. Fixemos un temporadón memorable. Só un equipo logrou gañarnos na casa, a Comercial, outros dos equipos ós que non lle tiña moito agarimo (risas). Xogabamos na Cheda (aínda de terra claro), e foi das tempadas nas que máis disfrutei do fútbol.\nVoltei a casa; cambiando iso si, o Ceao por Frigsa. Pero non sería ata xuvenís onde vivín os partidos máis bonitos da miña vida. A famosa fase de ascenso a Galega contra o Olímpico de Rutis e Betanzos. Tiñamos un equipón, só perdéramos un partido de Liga e fora o primeiro en Sarria. Gañamos a Liga cun 2-6 en Guitiriz e a sensación de que chegabamos nun bo momento a fase de ascenso. Pero chegado o momento sabíamos que non eramos os favoritos nin de lonxe. Recordo os adestramentos baixando de Frigsa correndo polo Rato e tamén poñéndonos vídeos do rival. O ambiente era de que podíamos facer algo importante. A primeira eliminatoria contra o Olímpico de Rutis xa foi bastante dura. O primeiro partido na casa deles perdemos 2-1 pero quedamos con boas sensacións a pesar diso.\nNa volta no Luís López Gorgoso remontamos cun 3-1 cun gran Luís Díaz. Ese partido acentuouse un pouquiño máis o de ‘correcamiños’. Creo que foi a xogada máis bonita que fixen nunca e que acabou nun penalti que nos daría o pase. A mítica galopada na que fixen un autopase ao aspersor e a dous defensas do Olímpico (risas). Aínda así quedaba o óso duro de roer, que era o Betanzos. Tiñan tres xogadores que xa xogaran co primeiro equipo en Terceira, polo que a cousa non iba a ser fácil. Outro espectacular Luís Díaz cun hat-trick deunos vantaxe no partido da casa. E aló en Betanzos acabamos por certificar o tan desexado ascenso perdendo pola mínima nos últimos minutos de encontro. Era o meu último ano de xuvenís, non atopo outra maneira mellor de rematar a miña etapa de formación.\nDebut en Primeira Galicia co Lourenzá\nChegou a Primeira Rexional, e a verdade é que de primeiras fíxoseme moi dura. Acostumado a gañar case sempre nas disputas anteriormente, víame moi frouxo ao lado de xente moi curtida na categoría. Pasei e rematei a miña etapa na Milagrosa, con nin pena nin gloria, agora pensando fríamente quizais o mellor fose deixalo nada máis acadar o ascenso, pero xa se sabe, a touro pasado…\nE agora é cando comeza o meu fútbol, o famoso ‘fútbol na lama’. Tiña dezanove anos e o mítico Kubala contacta comigo para que me fose con el a Riotorto. Alí cadrei con moi bos xogadores e sobre todo cun pobo que me acolleu de marabilla. Tan só estiven un ano, pero naquel momento sabía que aquel era o fútbol que quería, a herba natural, a afección diferente a da capital e tamén o son dos tacos de aluminio (risas). Pode ser que alí xogase o partido máis intenso da miña vida, o gran derbi contra a Pontenova.\nAcompañei a Kubala de novo ao seguinte ano, pero noutro destino: MUIMENTA. E poñoo en maiúsculas porque só teño palabras boas a este clube. Penso que a SD Muimenta marcoume totalmente non só como xogador, se non tamén como persoa.\nNon vin unha familia tan unida nun vestiario xamais, e así é que actualmente a maioría de amigos que teño coñecinos alí. Alí naceu o grupo actual que temos de Whatsapp ‘excompañeiros de ruta’, que anteriormente era ‘compañeiros de ruta’. Ese nome vén as quedadas que facíamos a xente de Lugo para ir adestrar e a xogar. Foron tres anos espectaculares, e dende aquí quero desexar unha pronta volta á categoría que merecedes, que para min, por compañeirismo, campo e directiva é a Primeira Rexional.\nEstou completamente convencido de que onde mellor me coñecín a min mesmo foi nun campo de fútbol. Os mellores partidos facíaos ante rivais de nivel e iso no día a día fíxome entender que canto máis dure fose o camiño máis convencido estaría de atravesalo. Pero por outro lado, recapacitar e entender que a miña actitute non era de todo correcta porque hai que ser constante sempre; non só cando veñen as dificultades. Non se pode tropezar nunha pedra e acto seguido saltar un valado. Sempre pensei que o gran xogador é o que se coñece ben a si mesmo, o que sabe onde debe arriscar e ser cauto. Saber as nosas debilidades e que facer para compensar esa carencia…Non hai xogador máis intelixente ca ese.\nAgora fóra dos terreos de xogo por temas laborais sinto envexa sana de todos os que podedes seguir disfrutando disto. Algún día espero voltar, porque sen dúbida non entendo a felicidade completa sen estar sobre o verde. O fútbol en Lugo é distinto. O fútbol en Lugo é iso, fútbol.\nJosé Ángel Núñez López. Historia viva do noso fútbol, amante da pelota\nadarve adestradores ascenso casás comercial compañeiros felicidade fútbol na lama grazas javi lópez josé ángel kubala luis díaz milagrosa motivos laborais Muimenta Opinión riotorto\nPost AnteriorDiario dun mercado. Episodio 100\nSeguinte PostTrío de Ases Terceira (Xornada 22) e Preferente (Xornada 24)\nPalabra de… Roberto Rielo: «A tolemia no\nPalabra de… Alberto del Río: «Non lle\nPalabra de… Melendo: «Os invisibles do fútbol»


A CIG denuncia as erráticas medidas dos gobernos español e galego na crise do Covid-19 - CIG: Confederación Intersindical Galega\n04 Xullo 2022 05:15\nRexeita a relaxación no compromiso do mantemento do emprego, o desvío dos fondos de formación, ou que non se pare completamente a actividade\ncampaña emprego digno\nparalización da actividade\nA CIG manifesta o seu rexeitamento a que se manteña a actividade en sectores ou empresas non esenciais; que se desvíen fondos de formación profesional para financiar outras medidas extraordinarias; que se presente o acceso aos plans de pensións, como unha das formas de compensar a perda ou diminución dos salarios, ou á relaxación das cláusulas de conservación do emprego. Hoxe máis que nunca son necesarias políticas públicas, concentrar todos os recursos en favor das maiorías sociais, "pero cun financiamento que non parta dos propios traballadores e traballadoras".\nSegundo explica o secretario xeral da CIG, Paulo Carril, o goberno foise emendando a si mesmo e cambiando de posición -co apoio da Xunta de Galiza- respecto a cuestións como o cese de actividade, anunciado o pasado sábado polo propio Presidente do goberno, que afectaría a todos os sectores agás os esenciais. Unha decisión que foi recollida no decreto aprobado polo posterior Consello de Ministros e matizada despois, “abrindo así a man a que se reactive a actividade en sectores ou empresas que non tiñan inicialmente esa consideración de esenciais”.\nDe feito o Ministerio de Industria publica unha nota interpretativa para o sector industrial, na que máis unha vez se reinterpreta o propio decreto, especificando que quedan exceptuadas do cese de actividade “as persoas traballadoras respecto das actividades de importación e exportación”.\nUnha decisión demandada tamén polo propio Feixóo e para Carril “inadmisíbel”, porque non se refire estritamente a actividades industrias relacionadas con bens esenciais: material médico, alimentos…, “colocándose así, no centro, a taxa de ganancia do capital, sen importarlles nin o risco de contaxio, nin a saúde do seu persoal”.\nDesviación do destino da cotización por formación profesional e dos planos de pensións\nPara a central sindical tamén é “grave e inxusta” a decisión de desviar os fondos destinados a formación profesional ou a dispoñibilidade dos plans de pensións en caso de desemprego ou cese de actividade a financiar prestacións ou subsidios. Deste xeito, o goberno pretende que as traballadoras e traballadores compensen cos seus propios cartos a diminución de ingresos provocada polo desemprego ou polo cese de actividade, como consecuencia da crise sanitaria da Covid-19.\n“É unha aberración”, di Carril, quen explica que “do que se trata é de que fagas uso deses cartos, se estás nesas circunstancias, para pagarte a ti mesmo”. Unha alternativa que o goberno pon enriba da mesa “fuxindo outra vez de buscar o financiamento por outras vías.\nNeste sentido, o secretario xeral denuncia que “en vez de conseguir financiamento público, pola vía de modificar a carga fiscal cara as grandes empresas, as grandes fortunas, ou a través da intervención pública de sectores estratéxicos da economía, hoxe en mans privadas (banca, eléctricas, etc...), para financiar as medidas extraordinarias de acordo cos principios de igualdade e progresividade, opta por tomar unha dirección neoliberal e dereitosa, cargando sobre a clase traballadora o seu impacto”, porque será quen pague, coas súas propias cotizacións estes conceptos.\nRelaxación da cláusula de conservación do emprego\nA CIG tampouco pode compartir a relaxación do compromiso de manter o emprego durante o prazo de seis meses desde que se retome a actividade, en sectores ou actividades con alta variabilidade ou estacionalidade no emprego. Neste sentido Carril denuncia que, de feito, no decreto contémplase que “no caso dos contratos temporais, o compromiso de mantemento do emprego non se entenderá incumprido cando o contrato se extinga por finalización do termo pactado ou realización da obra ou servizo que integra o seu obxecto, ou cando non poida realizarse de forma inmediata a actividade contratada”.\nUnha “relaxación” que para o secretario xeral da CIG é “un escándalo” e que se vén sumar ás escasas medidas para garantir o emprego ou para prohibir os despedimentos, como se constata de forma clara nos últimos datos de paro. Datos que, por outra banda, veñen constatar a ineficacia das medidas aplicadas e que poñen en cuestión a quen aplaudiu, como fixo a Xunta de Galiza, o acordo promovido por CCOO e UGT de apostar polos ERTEs como gran solución á grave situación que no plano laboral se nos viña enriba.\nA Xunta de Galiza e o Goberno de Feixóo, a peor actuación ante a crise sanitaria\nO secretario xeral da CIG apunta as súas críticas tamén ao goberno galego, que considera que carece de lexitimidade para criticar a situación actual, tendo en conta a súa “conformidade coa suspensión do autogoberno decretada polo goberno español, no canto de exixir exercer as súas competencias”.\nCarril lembra ademais que a Xunta de Galiza é responsable da dramática situación, canto a falta de persoal e de medios, na sanidade pública e nas residencias de maiores. Non só porque foi quen, durante todos estes anos, recortou as partidas orzamentarias destinadas a estes servizos públicos esenciais e derivou cartos á privada, senón tamén porque é incapaz agora de dotar a estes servizos e o seu persoal das medidas de seguridade e dos medios necesarios para frear a pandemia.\nUn goberno da Xunta, con Feixóo á fronte, que toma tamén decisións erráticas decretando un día o estado de emerxencia sanitaria e asegurando que asume o mando sobre a sanidade privada e anunciando outro que instalará hospitais de campaña en varias das cidades galegas, mentres esa sanidade privada, que leva anos financiando, segue infrautilizada.\nO mesmo goberno da Xunta responsable de favorecer a apertura das grandes áreas comerciais que hoxe laminan o comercio galego e que teñen o seu persoal traballando sen protocolos claros de actuación en caso de contaxio por coronavirus e sen que se realicen os controis necesarios para evitalo, mentres amasan inxentes beneficios.\nCazolada para #QueEscoiten\nPor iso Paulo Carril conclúe que, “ante tanta incompetencia e tanta inxustiza necesitamos autogoberno, capacidade de decidir e uns gobernos que estea a altura das circunstancias” e chama a participar na cazolada que a CIG ten convocada para o vindeiro día 10 de abril, ás 12:00 horas, baixo a consigna #QueEscoiten. Unha acción de protesta coa que se queren demandar medidas de protección social sen discriminación entre colectivos, garantías de que as familias teñen ingresos suficientes e que se cobran en tempo as prestacións, así como reforzar as medidas de prevención para garantir a saúde das traballadores e traballadores dos sectores que continúan a súa actividade.\nPolíticas públicas e salarios dignos para frear a carestía da vida\nA CIG denuncia que se volva ao traballo sen garantir a seguridade das persoas e sen que haxa mecanismos de control estritos\nA CIG critica a improvisación e incompetencia do goberno español na xestión do coronavirus


Nicaragua | Vacacións con Traballo\nArquivo da categoría: Nicaragua\nRuta ás “Tres Señoritas”\nUnha das actividades coas que se complementa o proxecto turístico de Palmira Ecolóxica é a visita ás “Tres Señoritas”. Éstas son tres rochas naturais ubicadas na cima dun cerro no … Seguir lendo →\nMáis polo miúdo…\nVistas as dificultades técnicas que temos para o acceso a internet, non podemos actualizar este blog tanto como nos gustaría. Nos últimos días gravamos diversas entrevistas a persoas significativas na … Seguir lendo →\nOutubro 14, 2015\t· Deixar un comentario\nUn lugar onde aloxarse…\nVerde, silencio, calma, árbores de guanacaste, de caoba, chaperlos, as cabanas… O contorno perfecto para descansar e gozar dunha estancia no ecoalbergue de Palmira. Levamos tres semanas e aínda parece … Seguir lendo →\nSeguimos coñecendo Palmira\nA comunidade de Palmira obtén ingresos básicos de diferentes xeitos: a través das súas colleitas, do turismo e da venda de diferentes produtos. Esta semana tivemos a oportunidade de visitar e … Seguir lendo →\nOutubro 8, 2015\t· 2 Comentarios\nInmersión na nosa comunidade de acollida\nEsta semana estivemos convivindo coas familias do asentamento de Palmira. Nesta andaina non estivemos soas, o noso contacto é Kevin Rafael Tercero, técnico do INPRHU que se desprazou a Palmira … Seguir lendo →\nChegada a Somoto!\nDespois da nosa chegada a Somoto, rematamos o día coa axenda pechada para a nosa primeira fin de semana no INPRHU. O sábado comezamos a xornada cunha primeira reunión co Consello de … Seguir lendo →\nSetembro 27, 2015\t· 1 comentario\nDespois de moitas horas de viaxe, estamos cada vez máis preto do noso destino! Aproveitamos para comunicarnos uns minutiños antes de embarcar. Ata pronto!\nSetembro 25, 2015\t· 1 comentario\nInicio da conta atrás\nTic, tac, tic, tac… Hoxe, 17 de setembro inciamos a conta atrás. O vindeiro venres 25 partimos cara a Nicaragua para traballar durante un mes co INPRHU-Somoto. A intención durante … Seguir lendo →\nSetembro 17, 2015\t· 1 comentario\nSerezábel, Belén e Mónica en Nicaragua\nBelén Gómez, traballadora social do Concello de Monforte de Lemos, e mais Serezabel Rodríguez e Mónica Mourín, técnica de integración e traballadora social do Concello de Bergondo, respectivamente, colaboran co … Seguir lendo →\nSetembro 15, 2015\t· Deixar un comentario


Airiños da Peneda, Najla Shami, Tr3sPorC4tro e Isabel Risco son as propostas da fin de semana - Radio Redondela 94.9FM\nO sábado, día 17, no mesmo lugar e á mesma hora, chega unha das propostas estelares do verán, o concerto de Najla Shami. A artista galega, con raíces palestinas e arxentinas, presenta o seu último traballo “Ela sabe a sol”. A compositora nada en Compostela, medrou entre Galicia e Kuwait. A súas música mistura estilos con aires de jazz e bases doutros lugares, como África, Brasil ou Portugal, para abrazar tamén a cultura galega.\nPrevAnterioresRedondela dá un “xiro” ao Entroido de Verán cunha festa “inclusiva, familiar e igualitaria”\nSeguintesUn erro da traíña de Cesantes déixaos fóra da pelexa pola fase de ascenso á Liga Galega ANext


Asociación Sarela | Manifesto do Día do Dano Cerebral | Pola normalización social das persoas que viven con DCA e as súas familias\nJosé Balboa, presidente de Sarela, fixo a lectura do manifesto. (Foto FEGADACE)\nTodos temos preto a un familiar, un amigo ou un coñecido que, por algunha causa, vive con dano cerebral. Cada ano reciben a alta en hospitais españois máis de 180.000 persoas que ingresaron por un ictus, un traumatismo cranioencefálico, un tumor cerebral, unha anoxia ou por calquera enfermidade infecciosa no cerebro. O 59% destas persoas, ata 106.000, veranse obrigadas a empezar novos proxectos de vida como consecuencia das secuelas resultantes da lesión.\nAlgunhas estratexias no ámbito da saúde, como a estratexia ictus ou a do cancro, supuxeron avances significativos para salvar a vida a persoas que tiveron unha lesión no cerebro. Pero é necesario garantir o dereito a vivir con dignidade destas persoas que foron salvadas.\nPara as 420.000 persoas con Dano Cerebral Adquirido que viven en España a discapacidade, as barreiras para desenvolverse de forma independente, o illamento social e a carga familiar son realidades que comezan a vivirse desde a alta hospitalaria. A nova situación á que estas persoas se enfrontan supón o menoscabo da súa saúde e a das súas familias.\nRecoñecemos algúns avances no terreo da continuidade asistencial pero entendemos que son insuficientes. Tanto na Federación Española de Dano Cerebral como nas asociacións territoriais recibimos cada día chamadas de angustia perante a alta inminente dun familiar. A desorientación polo que esta persoa cambiou, a inexistencia ou desinformación sobre as posibilidades e recursos para a súa recuperación funcional e a escaseza de apoios ou servizos para recompoñer e normalizar a súa vida son as principais causas desta angustia.\nHoxe, 26 de outubro, Día do Dano Cerebral Adquirido, o movemento asociativo das persoas con dano cerebral e as súas familias, organizadas en torno á Federación Española de Dano Cerebral, reafirmamos o noso compromiso e reclamamos das administracións públicas respostas coordinadas e adecuadas ás nosas necesidades nos ámbitos sanitario e social:\nÉ imprescindible establecer un criterio diagnóstico de Dano Cerebral Adquirido na alta hospitalaria, que sirva para prescribir e garantir a rehabilitación funcional, cando sexa necesaria, nun marco de continuidade asistencial e con recursos especializados suficientes.\nÉ urxente que, desde os ámbitos competenciais que correspondan, se analicen as necesidades da poboación con dano cerebral, se dimensionen os recursos necesarios para a súa atención e se regule a súa estrutura e funcionamento.\nÉ necesario evitar a exclusión e illamento das familias nas que se produciu unha lesión cerebral poñendo en marcha os recursos e servizos especializados (información, formación e apoio psicolóxico) que se requiren en cada fase do proceso.\nTamén chamamos a atención da sociedade sobre unha realidade na que todos podemos vernos implicados directamente. Reclamamos a súa complicidade para romper as barreiras que dificultan a normalización social das persoas con Dano Cerebral Adquirido.\nTemos o convencemento de que esta normalización é posible. No movemento asociativo de dano cerebral ofrecemos un espazo común desde o que impulsar, promover e esixir os cambios necesarios. Para iso é imprescindible traballar xuntos e unidos, polo que animamos a todas as persoas e, de xeito especial ás que estean vivindo de preto esta situación, a que se acheguen ás nosas asociacións ou se organicen alí onde non as haxa para dar mais forza á nosa voz e promover os cambios necesarios desde o convencemento de que UNHA VIDA SALVADA MERECE SER VIVIDA. CON DIGNIDADE.\nManifesto da Federación Española de Dano Cerebral (FEDACE) da que Sarela forma parte.


O gobernador do Banco de España pide aproveitar os fondos europeos para facer reformas | Noticias de Galicia | CRTVG\nPublicado o 06/10/2020 14:23\nComparecencia no Congreso do gobernador do Banco de España. Di que a crise actual é profunda e que a recuperación vai para longo. De momento está sendo fráxil e parcial e constata unha parada dende mediados de agosto.\nCre que setembro aínda foi peor. Prevé que o paro siga aumentando este ano e o próximo ata rozar o 20% en 2022. Para tentar evitalo pide reformas aproveitando as axudas europeos.\nTamén prevé un aumento da morosidade nos próximos meses, que podería ter impacto na solvencia dos bancos. Por iso advirte de que a crise actual non pode derivar nunha nova crise financeira e aínda ve marxe para máis fusións.\nRematou pedindo aos deputados acordos amplos para contribuír tamén a inxectar confianza nas empresas e familias.\nGalicia levanta o peche perimetral e o toque de queda na madrugada do domingo


Investigación - IGFAE\nÁREAS ESTRATÉXICAS DE INVESTIGACIÓN\nA procura científica do Onstituto é organizada ao redor de tres Áreas Estratéxicas (SA) que é o fundamento para a ordenación estratéxica. Unha liña transversal foi creada recentemente para falar a estratexia para oportunidades novas no campo de instalacións internacionais. Ademais, actividade do IGFAE é dividida nunha secciónn experimental e outra de teoría.\nFÍSICA NUCLEAR DESDE O LABORATORIO PARA MELLORAR A SAÚDE DAS PERSOAS\nESTRATEXIAS PARA NOVAS INSTALACIÓNS\nO instituto necesita avaliar continuamente o estado das instalacións internacionais, como o Gran Colisionador de Hadrones e Electróns (LHeC), o Colisionador Lineal Internacional (ILC) e FAIR, buscando novas oportunidades físicas e tomando decisións estratéxicas. Esta liña horizontal ten como obxectivo proporcionar o terreo de debate para decidir a estratexia para estas novas oportunidades.\nA física teórica, que traduce o comportamento da natureza a unha lingua matemática, é unha das actividades máis fascinantes inventadas polo ser humano. Ao redor da mitade dos membros de IGFAE son dedicados a física teórica.\nDesde a súa fundación, O IGFAE participa nas principais instalacións internacionais e continúa colaborando nos experimentos máis avanzados do mundo.\nLHCb Pierre Auger Observatory NEXT GANIL - ACTAR TPC FAIR - R3B LaserPET LIGO


San Lois - Iroite - Paramo - Ponte da Ría | Ruta Noia, Galicia (España)- GPS track\nMountain Bike (Rutas Mountain Bike en España → Galicia → Noya )\nSan Lois - Iroite - Paramo - Ponte da Ría\n1.581 134 0\n|Noia - Comarca de Noia - A Coruña| Paseo cultural por el patrimonio de Noia (Paseo)\nCamino Portus Apostoli Noia - Santiago (2017-06-10) (Senderismo)\nPRG 12 Ruta de Sendeirismo San Lois (Senderismo)\nRuta con 70% de sendas e pistas de monte co ascenso inicial á San Lois feito por carretera. Despois procurase evitar, no posible, pisar o asfalto. No Garmin marca 1.300 metros de desnivel acumulado.\nSalindo da zona antiga de Noia tómanse camiños pola parte do Obre ata Taramancos, onde se sube pola carretera ata o banco do San Lois. Subida levadeira por esta cara, por asfalto e facendo o zig-zag de ascenso dun par de quilómetros.\nDende alí baixada, nun principio complicada e moi técnica, que vai relaxando a medida que imos avanzando ata Soutelo. Vai un cacho por carretera ata unas rampas de hormigón con moita pendente, para ir chegando a una senda amplia e ciclable que tras un xiro hacia a esquerda tornase nun camiño bastante cerrado, moito máis técnico e con bastante pendiente.\nTramo de catro quilómetros cun sube e Baixa entretido nas balconadas do Iroite cunhas vista fantásticas da ría de Muros e Noia, para chegar á meseta do Iroite onde se poden seguir varias sendas ciclables ou ir por carretera. Tomamos una de baixada ata Lidón, un pequeno sitio con catro casas, donde se inicia a subida ata a base do Iroite por una senda ascendente pero levadeira. Nesta zona é fácil encontrarnos con cabalos salvaxes.\nDesde a base do Iroite unas baixadas divertidas con tramos que se voltan técnicos, por toparnos con moita pedra solta ou con pendientes moi bruscas. Nos fiarvos si non baixachedes antes que hai cambios bruscos de desnivel, e outros con moita grava que poden facer ir ó chan.\nBaixada pola parte traseira da canteira ata o Paramo, onde toma un trozo de carretera para pasar por Argalo onde se atopa no camiño una pequena fonte con auga potable onde repoñer os bidóns. Despois baixada ata o Obre para tomar a senda ata Testal e cruzar a ponte que cruza sobre a Ría.


Abre na Casa da Cultura unha mostra de Leandro Seixas | Terrachaxa.com\nAbre na Casa da Cultura unha mostra de Leandro Seixas\n11 Dec 2019 Actualidade, Cultura, Vilalba Actualidade, Cultura, Vilalba\nO Instituto de Estudos Chairegos, en colaboración co Concello de Vilalba, organiza o acto de inauguración da Exposición de Esculturas de Leandro Seixas, que terá lugar o próximo xoves 12 de decembro, ás 20:30 horas, na Casa da Cultura de Vilalba.\nA mostra confórmana 11 pezas escultóricas realizadas a maior parte delas en mármore. Permanecerá aberta ata o día 15 de xaneiro de 2020.\nEn palabras do propio Leandro Seixas, esculpir consiste na apropiación do espazo coma un lugar de reflexión onde se formula volumetricamente o inconcreto, sexa isto unha emoción, un pensamento ou calquera impresión que dende o subconsciente latexa difusa na intuición, ate materializarse primeiramente nun bosquexo e máis tarde nunha forma viva, capaz de establecer unha comunicación emocional co espectador.\nCon motivo desta primeira exposición de Leandro Seixas en Vilalba, o Iescha publica un libro-catálogo onde se recollen tanto as pezas que forman parte desta mostra como outros traballos de gran formato que Leandro ten colocados en distintas partes do mundo.\nEtiquetas CulturaexposiciónLeandro SeixasVilalba\nAnterior A Deputación asina o convenio que pon en marcha o plan de aforro enerxético Ilumin@\nSeguinte Xermolos presentará os cds e dvds de Cantando as Corenta


Dez Mandamentos de tableta vendidos: poxas antigas > Interior\nFalar sobre unha incrible poxa de atopar: a primeira inscrición de pedra completa máis antigo do mundo dos Dez Mandamentos, descrita como un "tesouro nacional" de Israel, que só se vendeu en poxa en Beverly Hills por 850.000 dólares.\nPoxas de patrimonio dixeron que a lousa de mármore cadrado de dous pés vendeu a noite do mércores nunha poxa pública de antigos artefactos bíblicos da arqueoloxía. A tableta pesa aproximadamente 115 libras e está inscrita nun escritor hebreo chamado Samaritan.\nÉ probable que adornase a entrada dunha sinagoga que foi destruída polos romanos entre 400 e 600 d. C. ou polos cruzados no século XI, dixo David Michaels, director de poxas patrimoniais de antigas moedas e antigüidades.\nA casa de poxas declarou que as Autoridades de Antigüidades de Israel aprobaron a exportación da peza aos Estados Unidos en 2005. A única condición era que debe ser exhibida nun museo público.\n"A venda desta tableta non significa que estará escondida do público", dixo Michaels. "O novo propietario está obrigado a mostrar a tableta en beneficio do público".\nA tableta enumera nove dos 10 mandamentos comúnmente coñecidos, deixando de lado "Non tomarás o nome do Señor o teu Deus en balde" (tradución de King James), e engadindo unha empregada frecuentemente pola secta de Samaritan, alentando aos adoradores a "levantar un templo "no monte Gerizim, a montaña santa dos samaritanos, segundo as poxas de patrimonio.\nA tableta foi un dos artefactos bíblicos propiedade do Living Torah Museum en Brooklyn, Nova York, que estaban en poxa.\nA poxa abriu cunha oferta de 300.000 dólares na peza. O adjudicatario non quere ser nomeado.\nMira o vídeo: ROCIO DURCAL GRANDES EXITOS SUS MEJORES CANCIONES (Decembro 2019).\nRevista Pan Amarelo © Copyright 2019 | Unha tableta antigua cos 10 mandamentos que se acaban de vender nunha poxa de Beverly Hills


Roteiro, cadea ciclista e palestras virtuais na Semana do Medio Ambiente con ADEGA. ADEGA, Asociación para a Defensa Ecolóxica de Galiza.\nInicio / Novas / Todas / Roteiro, cadea ciclista e palestras virtuais na...\nRoteiro, cadea ciclista e palestras virtuais na Semana do Medio Ambiente con ADEGA\nO vindeiro venres, 5 de xuño, celébrase o Día mundial do medio ambiente, establecido pola Organización das Nacións Unidas (ONU) para conmemorar a data da Conferencia de Estocolmo sobre Medio Ambiente de 1972 e para sensibilizar as persoas e aos organismos políticos sobre o coidado de medio ambiente. Desta volta, a ONU dedica o Día do Medio Ambiente a facer un chamado de atención sobre a necesidade de reaccionar xa, de decatarnos que o noso coidado depende inevitablemente do coidado da Natureza. Baixo o lema “A hora da Natureza”, a ONU deixa claro que non podemos demorar máis as políticas e as accións ou medidas que protexan ao Medio Ambiente e que, por tanto, garantan a nosa supervivencia como especie, pois non sobreviviríamos sen os servizos que a contorna nos proporciona. Unha mensaxe que agora, se cabe, percibimos máis clara que nunca.\nPara unirnos a este chamado e espallar a mensaxe que nos envía a Natureza, ADEGA lanza unha campaña de acción para as redes sociais e organiza varias actividades e palestras para o propio Día do Medio Ambiente e tamén coincidindo co Día Mundial da Bicicleta, que se celebra esta semana.\nÚnete á iniciativa #HoraDaNaturezaADEGA\nADEGA anima aos galegos e galegas a que, durante toda esta semana do Medio Ambiente, do 1 ao 5 de xuño, compartan a través das súas redes sociais fotografías ou imaxes que ilustren aquelas accións, medidas ou actitudes de cambio a prol da saúde da Natureza que como persoas e como sociedade debemos aplicar e demandar desde xa, sen demora. O obxectivo é contribuír de forma individual e colectiva á divulgación da mensaxe que nos envía a Natureza, reforzar a conciencia colectiva de que sen a Natureza non hai saída, e sinalar a través de multitude de exemplos gráficos cal é a dirección que debemos tomar nos diferentes ámbitos nos que nos desenvolvemos.\nAs imaxes compartidas nas redes sociais terán que ir acompañadas polo lema a completar “É hora de...” e polo cancelo da campaña #HoraDaNaturezaADEGA.\nAquí, algúns dos lemas que ADEGA che propón para acompañar as túas imaxes:\nÉ hora de abandonar o carbón\nÉ hora das cidades para os peóns\nÉ hora de rehabilitar vivendas fronte as novas construcións\nÉ hora de liberar o litoral de industrias contaminantes\nÉ hora da soberanía alimentaria e do comercio de proximidade\nÉ hora de valorar e coidar a biodiversidade\nÉ hora de promover as especies forestais autóctonas\nÉ hora de prohibir a comercialización das especies exóticas invasoras\nÉ hora de aforrar auga\nÉ hora da compostaxe\nÉ hora da Educación Ambiental\nDía da Bicicleta, un ingrediente de cambio necesario\nNesta semana do Medio Ambiente tamén ten lugar o Día Mundial da Bicicleta. Co gallo da súa celebración, o vindeiro 3 de xuño, ADEGA-Vigo, xunto con outras organizacións ecoloxistas e probicicleta, organiza en Vigo unha cadea ciclista para amosar que a bicicleta é parte da solución. A bicicleta é unha grande aliada do Medio Ambiente e, particularmente, contra a Covid-19. Esta actividade encádrase dentro dunha acción promovida por ConBici que vai ter lugar simultaneamente en moitas cidades do estado ás 20:30h da tarde.\nRoteiro e palestras virtuais no Día do Medio Ambiente\nO mesmo Día do Medio Ambiente, o venres 5 de xuño, pola mañá, ADEGA-Coruña realizará un pequeno roteiro interpretativo polo proxecto de custodia do territorio no Monte da Fraga. Este terreo forma parte da universidade da Coruña no que se está a transformar un eucaliptal nun espazo con flora autóctona e creación dunha charca. O grupo non excederá das 10 persoa e a actividade terá unha duración de 2 horas.\nPola tarde dese mesmo día realizaranse unha palestra e unha mesa redonda virtuais, que ADEGA emitirá en directo a través da súa canle de Youtube. A palestra virtual será impartida polo biólogo e naturalista, Cosme Damián Romay Cousido, na que analizará o impacto da COVID-19 na biodiversidade, e se a crise sanitaria influíu dalgún xeito na concepción dunha correcta xestión da diversidade biolóxica. A súa palestra será emitida en directo por Youtube e a páxina web de ADEGA, desde as 18:30 horas.\nPosteriormente, ás 20:15 horas, ADEGA tamén ofrece en directo por Youtube e a súa páxina web a mesa redonda titulada “É hora da biodiversidade, da enerxía renovable e da soberanía alimentaria”, na que participarán representantes de varios colectivos sociais e ecoloxistas. O secretario técnico de ADEGA, Fins Eirexas, abordará cales son os desafíos presentes e futuros no eido da conservación da biodiversidade, esencial para protexernos de futuras pandemias. Sobre o reto da descarbonización e a implantación da enerxía renovable, falará Jessica Rey, en representación da Asociación Salvemos a Comarca de Ordes, afectada por varios proxectos eólicos. Rey fará unha análise do modelo de implantación e desenvolvemento da enerxía eólica en Galiza e sobre os condicionantes que este modelo debera ter en conta. Pola súa banda, Sonia Paderne, integrante da cooperativa Amarelante SGC, disertará sobre os cambios que son necesarios no ámbito da produción e do consumo de alimentos, na procura da soberanía alimentaria.\nAs persoas asistentes a ambos foros virtuais terán oportunidade de expresar as súas inquedanzas, dúbidas ou reflexións sobre os contidos tratados.\nDescarga o logo da campaña #HoraDaNaturezaADEGA\nDescarga o cartaz coa programación


Encontro “Un horizonte de liberdade: Autodeterminación de xénero para a igualdade real”. - Arelas Asociación de Familias de Menores Trans\nEncontro “Un horizonte de liberdade: Autodeterminación de xénero para a igualdade real”.\nO sábado 10 de novembro teremos un encontro moi especial xunto con compañeirxs de Amizando e Avante LGTBI. Dentro das actividades que levaremos a cabo no Matadoiro de Compostela están uns encontros literarios para crianzas e adolescentes sobre a temática trans infanto-xuvenil, performances, comida popular, mercadillo solidario, mesas redondas, debates, para rematar o día cunha concentración as 20:00 hs na Praza 8 de Marzo.\nAdemáis contaremos ca presenza durante toda a xornada, dunha das activistas máis recoñecidas dentro do colectivo Trans e que máis ten loitado polos dereitos do colectivo: Mar Cambrollé.Recorda que todas as actividades son abertas o público en xeral.\n[:es]Azotando mentes dona un euro a ARELAS por cada camiseta vendida[:gl]Azotando mentes doa un euro a ARELAS por cada camiseta vendida[:] Charla no IES Carlos Casares de Vigo\nAxuda a Annie e á súa irmá.\nXan 13 2022 by Arelas